
ÚVODNÉ USTANOVENIA ŠKOLSKÉHO PORIADKU   
                                                          
Školský poriadok materskej školy vydáva riaditeľ materskej školy v zmysle §153 zákona č.245/2008 Z. z. o výchove a vzdelávaní a o zmene a doplnení niektorých zákonov (ďalej len „školský zákon„) po prerokovaní s orgánmi školskej samosprávy (rada školy) a v pedagogickej rade.

Školský poriadok upravuje najmä podrobnosti o:
1) výkone práv a povinností detí a ich zákonných zástupcov alebo zástupcov zariadení (ďalej len „zákonný zástupca“) v materskej škole, pravidlách vzájomných vzťahov a vzťahov s pedagogickými zamestnancami a ďalšími zamestnancami materskej školy, - prevádzke a vnútornom režime materskej školy, 
2) podmienkach na zaistenie bezpečnosti a ochrany zdravia detí a ich ochrany pred prejavmi rizikového správania, diskrimináciou alebo násilím, 
3) podmienkach nakladania s majetkom, ktorý materská škola spravuje, ak tak rozhodne zriaďovateľ. 
* Spracované podľa právneho stavu účinného od 1. januára 2026 Číslo: 2025/21404-C3700/2025-81044
* Školský poriadok sa nevypracúva na konkrétny školský rok. Platí dovtedy, kým v ňom nie je potrebné vykonať zmenu formou dodatku alebo, kým nie je potrebné vydať nový.
* Školský poriadok zverejní riaditeľ na verejne prístupnom mieste v materskej škole a na webovom sídle materskej školy. 
* Riaditeľ materskej školy zabezpečí preukázateľným spôsobom oboznámenie detí, zákonných zástupcov, zástupcov zariadení a členov kolektívnych orgánov školy (t. j. pedagogickej rady a rady školy) so školským poriadkom.
!Poznámka: Ak sa s vedomím riaditeľa nachádzajú v priestoroch školy aj iné fyzické osoby, aj tie majú svojim podpisom potvrdiť oboznámenie sa so školským poriadkom, lebo v čase ich pobytu v škole je pre nich záväzný.
Základné identifikačné údaje MŠ

	Názov a sídlo
ŠZ
	Materská škola s vyučovacím jazykom    maďarským –     Óvoda,
Tešedíkovo 153- Pered

	Druh a/alebo typ ŠZ:
	Materská škola
s celodennou výchovnou starostlivosťou
štátne zariadenie


	Zriaďovateľ MŠ:

	Obec Tešedíkovo
Mgr. Kőrösi Agócs Ildikó – starostka obce

	Právna forma školy/ŠZ
	Bez právnej subjektivity 

	Vnútorný poriadok vypracovala:			
	Mgr. Katarína Szalayová Ziliziová

	Funkcia  a podpis spracovateľa ŠP:
	

................................................
riaditeľka materskej školy


	
	

	Dátum prerokovania s pedagogickou radou:
	

	Meno a podpis predsedu rady školy:  
	

	Dátum prerokovania s radou školy:
(správnosť tohto dátumu sa dá overiť podľa zápisnice z pedagogickej rady)

	

	Dátum vydania:	

	



Školský poriadok materskej školy je platný dňom jeho vydania riaditeľom.
Charakteristika MŠ

Druh zariadenia: 
Materská škola s celodennou výchovnou starostlivosťou, bez právnej subjektivity

Priestory jednotriednej materskej školy sú zriadené v jestvujúcej prízemnej budove bývalého spoločenského centra, ktorá sa nachádza v tichom prostredí na jednej z vedľajších ulíc obce. Priestory s príslušenstvom pre deti sú svetlé a priestranné. Priestory materskej školy sú dispozičné oddelené so samostatným vstupom a hygienickým zariadením. Okolo objektu sa nachádza vlastný areál, ktorý je oplotený. Celodennou výchovou a vzdelávaním poskytuje predprimárne vzdelávanie deťom spravidla vo veku od 3 do 6 rokov a deťom s odloženou povinnou školskou dochádzkou. Podľa požiadaviek zákonných zástupcov detí poskytuje i poldennú výchovu a vzdelávanie. 
V budove sa nachádza trieda-herňa, jedáleň-pracovňa, spálňa s ležadlami, umyvárne s WC, čo zodpovedá počtu zaradených detí. Stravovanie detí je zabezpečené vo výdajni stravy a konzumácia jedál je v časti pracovne s jedálňou.





KAPITOLA
Práva a povinnosti


Práva a povinnosti detí a ich zákonných zástupcov v materskej škole, pravidlá vzájomných vzťahov a vzťahov s pedagogickými zamestnancami a ďalšími zamestnancami MŠ


Táto časť školského poriadku je rozpracované v zmysle  §144 zákona č.245/2008 Z. z. o výchove a vzdelávaní a o zmene a doplnení niektorých zákonov.
Výkon práv a povinností vyplývajúcich zo školského zákona sú v súlade s dobrými mravmi. Nikto nesmie tieto práva a povinnosti zneužívať na škodu druhého dieťaťa, pretože v súlade s § 145 ods. 1 školského zákona, sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.

Na tieto práva majú nárok všetky deti bez jedinej výnimky, bez rozdielu rasy, farby pleti, pohlavia, reči, náboženstva, politického alebo iného spoločenského postavenia, či už dieťaťa samého alebo jeho rodiny. 

K dieťaťu sa treba správať ako k seberovnému. Zaslúži si to najlepšie, čo svet poskytuje.


0. [bookmark: _Toc238908631]DIEŤA

Dieťa má právo na:

	1. rovnoprávny prístup ku vzdelávaniu,
2. bezplatné vzdelanie pre deti, pre ktoré je predprimárne vzdelávanie povinné, 
v materskej škole, ktorá je štátnou školou,
3. vzdelanie v štátnom jazyku a materinskom jazyku v rozsahu ustanovenom v školskom zákone
4. inkluzívne vzdelávanie a individuálny prístup rešpektujúci jeho rôzne výchovno-vzdelávacie potreby, schopnosti a možnosti, nadanie a zdravotný stav v rozsahu ustanovenom v školskom zákone
5. úctu k jeho vierovyznaniu, svetonázoru, národnostnej a etnickej príslušnosti,
6. poskytovanie poradenstva a služieb spojených s výchovou a vzdelávaním, výchovu a vzdelávanie v bezpečnom a hygienicky vyhovujúcom prostredí,
7. organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,
8. úctu k svojej osobe a na zabezpečenie ochrany proti fyzickému, psychickému a sexuálnemu násiliu,
9. na slobodnú voľbu voliteľných a nepovinných krúžkov v poobedajších hodinách v súlade so svojimi možnosťami, záujmami a záľubami v rozsahu ustanovenom vzdelávacím programom,
10. na individuálne vzdelávanie za podmienok ustanovených týmto zákonom podľa § 24, (Rozhoduje o tom riadiťeľ školy. ide o dieťa, ktorému zdravotný stav neumožňuje účasť na vzdelávaní v materskej škole)
11. príslušné podporné opatrenie uvedené vo vyjadrení zariadenia poradenstva a prevencie v rámci odbornej činnosti (katalóg podporných činností – mindedu.sk)





Dieťa so špeciálnymi výchovno-vzdelávacími potrebami má právo:

	
1. na výchovu s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú.
2. na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú.
3. Deťom cudzincov s povoleným pobytom na území Slovenskej republiky a deťom žiadateľov o udelenie azylu a Slovákov žijúcich v zahraničí sa poskytuje výchova a vzdelávanie a stravovanie v materskej škole za tých istých podmienok ako občanom Slovenskej republiky.




[bookmark: _Toc238908632][bookmark: _Toc66992112]Dieťa je povinné:
	1. Neobmedzovať svojím konaním práva ostatných osôb zúčastňujúcich sa výchovy a vzdelávania,

	2. Dodržiavať školský poriadok a ďalšie vnútorné predpisy materskej školy,

	3. Chrániť pred poškodením majetok materskej školy a majetok, ktorý škola využíva na výchovu a vzdelávanie,

	4. Pravidelne sa zúčastňovať na výchove a vzdelávaní,

	5. Konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,

	6. Ctiť si ľudskú dôstojnosť svojich spolužiakov a zamestnancov materskej školy,

	7. Rešpektovať pokyny zamestnancov školy, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.

	



0.1 [bookmark: _Toc238908633]ZÁKONNÝ ZÁSTUPCA
[bookmark: _Toc66992114]Zákonný zástupca dieťaťa má právo:	

1. Vybrať pre svoje dieťa školu alebo školské zariadenie, ktoré poskytuje výchovu a vzdelávanie podľa školského zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti; právo na slobodnú voľbu školy alebo školského zariadenia možno uplatňovať v súlade s možnosťami výchovno-vzdelávacej sústavy.
2. Žiadať, aby sa v rámci výchovy a vzdelávania v škole poskytovali deťom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona.
3. Oboznámiť sa s výchovno-vzdelávacím programom materskej školy a školským poriadkom.
4. Byť informovaný o výchovno-vzdelávacích výsledkoch svojho dieťaťa, formou osobného stretnutia, konzultácie  na vopred dohodnutom termíne nie pred deťmi!!! 
5. Na poskytnutie poradenských služieb vo výchove a vzdelávaní svojho dieťaťa.












[bookmark: _Toc238908634][bookmark: _Toc66992115]Zákonný zástupca dieťaťa je povinný:

1. Zabezpečiť pravidelnú dochádzku dieťaťa do materskej školy!
2. Priviesť dieťa do materskej školy najneskôr do 8:00 hod.!
3. V prípade neprítomnosti dieťaťa oznámiť jeho neprítomnosť najneskôr do 8:00 hod. telefonicky alebo prostredníctvom SMS správy, aby materská škola mohla túto skutočnosť evidovať a zároveň ju nahlásiť vedúcej školskej jedálne!
4. Prihlásiť dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania podľa tohto zákona; dôvody neprítomnosti dieťaťa na výchove a vzdelávaní doloží dokladmi v súlade so školským poriadkom!
5. Dodržiavať podmienky predprimárneho vzdelávania dieťaťa určené školským poriadkom!
6. Absolvovať diagnostické vyšetrenie s dieťaťom, ak sa špeciálne výchovno-vzdelávacie potreby dieťaťa prejavia po jeho prijatí do materskej školy a je potrebné zmeniť formu vzdelávania dieťaťa!
7. Informovať materskú školu o zmene zdravotnej spôsobilosti ich dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania!
8. Nahradiť škodu, ktorú žiak úmyselne zavinil!
9. Rešpektovať, že v čase od odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky, alebo riaditeľky materskej školy!
10. Rešpektovať, že počas pobytu v materskej škole dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb o ktorých sa údaje prenášajú (pedagogických zamestnancov aj nepedagogických zamestnancov materskej školy a detí prijatých do materskej školy). 
11. Ak je neprítomnosť dieťaťa v materskej škole dlhšia ako 30 po sebe nasledujúcich dní, je zákonný zástupca povinný oznámiť riaditeľke dôvod neprítomnosti písomne a pri opätovnom nástupe predložiť vyhlásenie o bezinfekčnosti!
12. Ak je neprítomnosť dieťaťa v materskej škole dlhšia ako 5 po sebe nasledujúcich dní, je zákonný zástupca povinný o pri opätovnom nástupe predložiť čestné vyhlásenie o bezinfekčnosti a lekárske potvrdenie v prípade u detí s PPV.
13. Pravidelne uhrádzať príspevky, tak ako to bolo dohodnuté na schôdzi rodičovského združenia. Do 5-ho kalendárneho dňa v príslušnom mesiaci!
14. Podpísať žiadosť obidvaja zákonný zástupcovia! 
15. Všetky veci súvisiace s poskytovaním predprimárneho vzdelávania jeho dieťaťu riešiť interne, v materskej škole s učiteľkami, ktoré pracujú v triede, v ktorej je zaradené jeho dieťa a podľa potreby s riaditeľom, 
16. Zdržať sa znevažujúcich vyjadrení, statusov a komentárov na sociálnych sieťach týkajúcich sa pedagogickej činnosti materskej školy a riadenia materskej školy!

!!! V prípade, ak zákonný zástupca bez predchádzajúcej dohody nevyzdvihne svoje dieťa z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú poverenie na prevzatie dieťaťa ak ani žiadna z poverených osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobné času zamestnancov.
Upozornenie:
Službu konajúca učiteľka nesmie odviesť dieťa k sebe domov, ani ho odovzdať inej osobe ako je zákonný zástupca, alebo ním písomne splnomocnená osoba.
V prípade, ak má materská škola podozrenie, že zákonný zástupca opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti, bude materská škola po predchádzajúcom písomnom upozornení zákonného zástupcu, v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele informovať o tejto skutočnosti príslušný Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately.
V prípade narušených vzťahov medzi zákonnými zástupcami, počas konania rozvode naša materská skola bude:

· dbať na napĺňanie rodičovských práv a povinností zákonných zástupcov, až do rozhodnutia súdu tak, ako to bolo do podania návrhu na rozvod manželstva a úpravu výkonu rodičovských práv a povinností k dieťaťu (napr. že každý rodič má právo priviesť dieťa do materskej školy aj ho z nej vyzdvihnúť), 
· zachovávať neutralitu, t. j. ako budú aj pedagogickí zamestnanci materskej školy počas prebiehajúceho konania o úprave výkonu rodičovských práv a povinností k dieťaťu zachovávať neutralitu vo svojich postojoch a vyjadreniach týkajúcich sa dieťaťa a že v prípade potreby poskytnú nezaujaté, vecné a objektívne stanovisko len súdu, ak si ho od materskej školy písomne vyžiada, a že obsah tohto písomného stanoviska neposkytnú žiadnemu z dotknutých zákonných zástupcov 
· na žiadosť ani jedného zo zákonných zástupcov neposkytneme hodnotiace stanovisko!!!,
· rešpektovať len rozhodnutie súdu alebo minimálne predbežné rozhodnutie súdu, ktorého zmyslom je dočasná úprava pomerov zákonných zástupcov vo vzťahu k starostlivosti o dieťa, t. j. materská škola bude rešpektovať to, že vykonateľnosť uznesenia o nariadení predbežného opatrenia nie je viazaná na jeho právoplatnosť, pretože toto uznesenie sa stáva právoplatné jeho doručením a márnym uplynutím lehoty na podanie odvolania; materská škola pritom rešpektuje skutočnosť, že aj napriek nariadeniu predbežného opatrenia rodičovské práva a povinnosti zostávajú zachované, 
· v prípade zverenia dieťaťa právoplatným rozhodnutím súdu len jednému zo zákonných zástupcov, ktorý zastupuje dieťa v bežných veciach, je vhodné poučiť rozvedených rodičov o tom, že materská škola bude riešiť všetky záležitosti týkajúce sa dieťaťa výhradne s rodičom, ktorý má dieťa v bežných veciach (napr. zabezpečenie krúžkovej činnosti atď.) zastupovať.



!!!
Priestory materskej školy nie sú miestom, kde zákonný zástupca, ktorému dieťa nebolo zverené do osobnej starostlivosti, môže kedykoľvek navštevovať maloleté dieťa mimo súdom presne určeného dňa a času, obsiahnutého vo výroku rozhodnutia alebo súdom schválenej rodičovskej dohode, ak škola uvedenými dokumentmi disponuje,
Priestory materskej školy môžu byť miestom styku s maloletým len v prípade, ak sa postupuje podľa súdneho rozhodnutia, v ktorom úpravu styku určí súd resp. podľa súdom schválenej rodičovskej dohody. 

Práv a povinností vyplývajúcich zo školského zákona musí byť v súlade s dobrými mravmi a že nikto nesmie tieto práva a povinnosti zneužívať na škodu druhého dieťaťa, pretože v súlade s § 145 ods. 1 školského zákona sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.













0.2 [bookmark: _Toc238908652]PEDAGOGICKÝ ZAMESTNANEC

[bookmark: _Toc66992117]Pedagogický zamestnanec pri výkone pedagogickej činnosti má právo na:

· Zabezpečenie podmienok potrebných na výkon svojich práv a povinností najmä na svoju ochranu pred násilím zo strany detí, žiakov, poslucháčov, rodičov a iných osôb,
· ochranu pred neodborným zasahovaním do výkonu pedagogickej činnosti alebo výkonu odbornej činnosti,
· účasť na riadení školy a školského zariadenia prostredníctvom členstva alebo volených zástupcov v poradných, metodických a samosprávnych orgánoch školy a školského zariadenia,
· predkladanie návrhov na skvalitnenie výchovy a vzdelávania, školského vzdelávacieho programu, výchovného programu alebo odborných činností,
· výber a uplatňovanie pedagogických a odborných metód, foriem a prostriedkov, ktoré utvárajú podmienky na učenie a seba-rozvíjanie detí a rozvoj ich kompetencií,
· kontinuálne vzdelávanie a profesijný rozvoj za podmienok ustanovených týmto zákonom a v jazyku, v ktorom pedagogickú činnosť alebo odbornú činnosť vykonáva,
· objektívne hodnotenie a odmeňovanie výkonu pedagogickej činnosti alebo výkonu odbornej činnosti.


[bookmark: _Toc238908653][bookmark: _Toc66992118]Pedagogický zamestnanec je povinný:

· Uplatňovať princípy inklúzie v pedagogickej praxi v súlade so školským vzdelávacím programom!
· Využívať informačno-komunikačné technológie (IKT) v edukačnom procese v súlade so škVP!
· Vyhotovovať zápisnice z pedagogickej činnosti a konzultácií včas, pričom tieto musia byť spracované elektronicky (na počítači), nie ručne! 
· Zverejňovať zápisnice v systéme edupage a zároveň zabezpečiť ich zverejnenie na webovom sídle materskej školy!
· Pri zverejňovaní zápisníc dôsledne dodržiavať zásady ochrany osobných údajov (GDPR)! Neuvádzať v zverejnených zápisniciach mená detí ani konkrétne identifikačné údaje; tieto môžu byť uvedené výlučne v prílohách (dodatkoch) k zápisnici, ktoré sú archivované len v tlačenej forme v internej dokumentácii materskej školy!
· Zachovávať mlčanlivosť a chrániť pred zneužitím osobné údaje, informácie o zdravotnom stave detí, a výsledky psychologických vyšetrení, s ktorými prišiel do styku!
· Rešpektovať individuálne výchovno-vzdelávacie potreby dieťaťa, s ohľadom na ich osobné schopnosti a možnosti, sociálne a kultúrne zázemie,
· Podieľať sa na vypracúvaní a vedení pedagogickej dokumentácie!
· Usmerňovať a objektívne hodnotiť prácu dieťaťa!
· Pripravovať sa na výkon priamej výchovno-vzdelávacej činnosti!
· Podieľať sa na tvorbe a uskutočňovaní školského vzdelávacieho programu!
· Udržiavať a rozvíjať svoje profesijné kompetencie prostredníctvom kontinuálneho vzdelávania alebo sebavzdelávania,
· Vykonávať pedagogickú činnosť v súlade s aktuálnymi vedeckými poznatkami, hodnotami a cieľmi školského vzdelávacieho programu!
· Pravidelne informovať dieťa alebo zákonného zástupcu o priebehu a výsledkoch výchovy a vzdelávania, ktoré sa ho týkajú, v rozsahu ustanovenom osobitným predpisom!
· V prípade potreby poskytovať odborné konzultácie o výchove dieťaťa
· Pri konzultáciách s rodičmi, zák.zástupc. Jednať taktne, na profesionálnej úrovni v rámci všeobecných zásad spoločenského vystupovania a komunikácie. 


Konzultácie prebiehajú vo vopred dohodnutom čase medzi učiteľkou a zákonnými zástupcami. Nie pred deťmi! 
O každej konzultácii so zákonným zástupcom dieťaťa sa vyhotovuje písomný záznam (zápisnica), ktorý sa archivuje v dokumentácii materskej školy.


Zamestnanci materskej školy majú právo :
· právo na mzdu za vykonanú prácu,
· právo na ochranu pred neodborným zasahovaním do výkonu pedagogickej činnosti,
· na zaistenie bezpečnosti a ochrany zdravia pri práci,
· požadovať pomôcky na plnenie daných úloh a vykonanie potrebných opatrení pre bezpečnú prácu,
· oboznámiť sa s organizačným poriadkom, pracovným poriadkom, bezpečnostnými a ostatnými predpismi, vzťahujúcimi sa k jeho pracovisku a práci nim vykonávanej.







Pravidlá vzájomných vzťahov s pedagogickými zamestnancami a ďalšími zamestnancami materskej školy: 

 Vytvárať adekvátne pracovné podmienky, tvorivú atmosféru na udržiavanie dobrých medziľudských vzťahov v rámci kolektívu materskej školy
 v prípade potreby poskytovať odborné konzultácie o výchove dieťaťa
 pri konzultáciách s rodičmi, zák.zást. jednať taktne, na profesionálnej úrovni v rámci všeobecných zásad spoločenského vystupovania a komunikácie. Konzultácie prebiehajú vo vopred dohodnutom čase medzi učiteľkou a rodičmi. Nie pred deťmi! Konzultácie sa zaznamenávajú písomne, (zápisnica).
 uplatňovať iniciatívu, vzájomnú pomoc a ochotu v spolupráci s ostatnými zamestnancami (nezamieňať si s prenesením svojich povinností na druhých) v rámci pracovných vzťahov
 prejaviť otvorenosť, konštruktívnosť pri riešení konfliktných, sporných situácií (s rodičmi, s kolegyňami) snažiť sa o taktné riešenie, nie pred deťmi 
 rešpektovať pravidlá, nariadenia, príkazy zamestnávateľa a priameho vedúceho /riaditeľky materskej školy/ 
 v súlade so všeobecnými pravidlami, zákonmi a vyhláškami platnými v príslušnom roku využívať právo na získanie informácií o nových právnych normách, nariadeniach súvisiacich s ich pracovnou náplňou
 dodržiavať pracovnú disciplínu, rešpektovať kolegyne – nerušiť pri práci
 dodržiavať organizačné pokyny školského poriadku materskej školy 
 dodržiavať mlčanlivosť o skutočnostiach, ktoré sa zamestnanec dozvedel pri výkone práce a ktoré v záujme zamestnávateľa nie je možné oznamovať iným osobám po skončení pracovného pomeru
 uplatňovať toleranciu, rešpektovanie a úctu voči všetkým osobám v materskej škole
 asertívnym správaním predchádzať možnému vzniku stresových, konfliktných situácií


Všetky zamestnanci MŠ majú uznávať hodnoty  MŠ, ktoré sú potrebné na dosiahnutie vízie školy:

1. empatia – členovia materskej školy  spracovávajú aj neverbálne signály druhého, snažia sa vycítiť a pochopiť druhého, aj keď svoje emócie nevyjadrujú v slovách priamym spôsobom 
2. otvorenosť – zamestnanci MŠ sú otvorení novým myšlienkam a majú záujem vzdelávať sa 
3. tolerantné riešenie konfliktov –kolegovia majú záujem tolerantne riešiť konflikty medzi sebou
4. vzájomná úcta – medzi kolegami je vzájomná úcta, ktorá je najzákladnejšou podmienkou hodnôt ,,spolužitia´´
5. dobrá komunikácia – aktívna, úprimná, otvorená a kvalitná komunikácia medzi deťmi a PZ, rodičmi a PZ a  nepedagogickými a PZ.


V súlade s § 5 ods. 3 zákona č. 138/2019 Z. z. sme rozpracovali Etický kódex v pracovnom poriadku v súlade so zameraním školy alebo školského zariadenia. Cieľom etického kódexu je poskytnúť základný rámec správania sa pedagogického zamestnanca alebo odborného zamestnanca. Obsahom etického kódexu sú základné morálne princípy, ktoré by mal pedagogický zamestnanec alebo odborný zamestnanec dodržiavať vo vzťahu k sebe, ostatným zamestnancom materskej  školy, dieťaťu, rodičom alebo iným fyzickým osobám než rodičom, ktorí majú dieťa zverené do osobnej starostlivosti.  Etický kódex má slúžiť na ochranu najvyšších ľudských hodnôt, dôstojnosti človeka a slobody na ceste za vzdelaním v duchu demokratických a kultúrnych princípov, zakotvených v Ústave Slovenskej republiky a právnom poriadku Slovenskej republiky.









II. kapitola
PREVÁDZKA 
A  VNÚTORNÝ REŽIM
MATERSKEJ ŠKOLY

2.1 PRIJÍMANIE DETÍ NA PREDPRIMÁRNE VZDELÁVANIE
Na predprimárne vzdelávanie v materských školách sa prijímajú deti podľa § 59 až 59b zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“). 
Pri prijímaní detí do materskej školy sa musia dodržiavať princípy: 
- rovnoprávnosti prístupu k výchove a vzdelávaniu so zohľadnením výchovno-vzdelávacích potrieb jednotlivca a jeho spoluzodpovednosti za svoje vzdelávanie [§ 3 písm. d) školského zákona], 
- inkluzívneho vzdelávania [§ 3 písm. e) školského zákona] a 
- zákazu všetkých foriem diskriminácie a obzvlášť segregácie [§ 3 písm. f) školského zákona]. 



a) Prihláška na vzdelávanie v materskej škole a potvrdenie o zdravotnej spôsobilosti dieťaťa

· Dieťa sa do materskej školy prijíma na základe prihlášky na vzdelávanie v materskej škole.
· Prihláška sa podáva na formulári schválenom a zverejnenom ministerstvom školstva na https://edicnyportal.iedu.sk/Forms. 
· Materská škola nie je oprávnená odmietnuť listinnú prihlášku. 
· Zákonný zástupca dieťaťa ako prílohu k prihláške prikladá aj potvrdenie o zdravotnej spôsobilosti dieťaťa od pediatra, ktorého súčasťou je aj údaj o povinnom očkovaní dieťaťa.
Poznámka: 
Pre úspešné plnenie predprimárneho vzdelávania každého dieťaťa je nevyhnutné, aby potvrdenie o zdravotnej spôsobilosti obsahovalo všetky dôležité skutočnosti o zdravotnom stave dieťaťa, ktoré môžu mať vplyv na bezpečnosť a ochranu zdravia dieťaťa pri jeho predprimárnom vzdelávaní, ako aj vplyv na bezpečnosť a ochranu zdravia ostatných detí, ktoré sú vzdelávané v príslušnej materskej škole.3)

Na predprimárne vzdelávanie sa prijíma dieťa od troch rokov veku; výnimočne možno prijať dieťa od dovŕšenia dvoch rokov veku, ak zvláda základné sebaobslužné úkony a materská škola má kapacitné možnosti na prijatie dieťaťa a materiálno-technické, priestorové a personálne zabezpečenie.

· Riaditeľ materskej školy nesmie pri prijímaní uprednostniť deti mladšie ako tri roky pred prijatím starších detí. 
· Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné, a následne deti, ktoré majú právo na prijatie na predprimárne vzdelávanie.
· Právo na prijatie na predprimárne vzdelávanie od školského roku 2025/2026 majú všetky deti, ktoré dovŕšia tri roky veku do 31. augusta kalendárneho roku. 
· 
Podľa § 57 ods. 13 zákona č. 355/2007 Z. z. sa správneho deliktu na úseku verejného zdravotníctva dopustí riaditeľ materskej školy, ak prevezme od zákonného zástupcu potvrdenie o zdravotnej spôsobilosti bez údaja o povinnom očkovaní. V takomto prípade riaditeľovi materskej školy príslušný orgán verejného zdravotníctva uloží pokutu!!!!!

! UPOZORNENIE: Neabsolvovanie povinných očkovaní NIE JE DÔVODOM na neprijatie dieťaťa do materskej školy.

Obsah potvrdenia o zdravotnej spôsobilosti je dôležitý, najmä v prípadoch, ak má dieťa napr. epilepsiu, je liečené na cukrovku alebo iné závážné ochorenie, o ktorom, ak by materská škola nebola včas a riadne informovaná, mohlo by byť vážne ohrozené zdravie, alebo aj život konkrétneho dieťaťa, ale aj bezpečnosť, zdravie alebo aj život iných detí, ktoré sa zúčastňujú na predprimárnom vzdelávaní (napr. pri epileptickom záchvate alebo pri hyper, či hypoglykemickom šoku).
[bookmark: _Toc66950850]

[bookmark: _Toc66950859]

b) Prihláška dieťaťa so zdravotným znevýhodnením a dieťaťa s nadaním 

A.
Ak sa do materskej školy prijíma dieťa, ktoré má v správe z diagnostického vyšetrenia potvrdené, že je dieťaťom so zdravotným znevýhodnením, prílohou prihlášky je: 
- potvrdenie o zdravotnej spôsobilosti, 
- správa z diagnostického vyšetrenia zariadenia poradenstva a prevencie a 
- odporúčanie pediatra.

Zo správy z diagnostického vyšetrenia zariadenia poradenstva a prevencie, ako aj z odporúčania pediatra musí byť jednoznačné, či má byť toto dieťa prijaté: 
- do „bežnej“ materskej školy a zaradené do triedy spolu s ostatnými deťmi,
- „bežnej“ materskej školy a zaradené do triedy pre deti so zdravotným znevýhodnením alebo 
- do materskej školy pre deti so zdravotným znevýhodnením. 

B.
Ak sa do materskej školy prijíma dieťa, ktoré má v správe z diagnostického vyšetrenia potvrdené, že je dieťaťom s nadaním, zákonný zástupca prílohou prihlášky je:
 - potvrdenie o zdravotnej spôsobilosti 
- správa z diagnostického vyšetrenia zariadenia poradenstva a prevencie.


c) Prijatie prestupom 

Ak je dieťa prijaté na predprimárne vzdelávanie v niektorej materskej škole zapísanej v registri škôl, môže byť na základe písomnej žiadosti zákonného zástupcu prijaté prestupom do inej materskej školy zapísanej v registri škôl. Forma žiadosti je iná, treba používať tlačivo:  Žiadosť o prijatie dieťaťa prestupom. (Tlačivo v prílohe)
UPOZORNENIE: Prijatie prestupom sa vzťahuje na všetky deti bez výnimky, teda aj na deti, pre ktoré je predprimárne vzdelávanie povinné. 
Prílohou žiadosti zákonného zástupcu o prijatie dieťaťa prestupom je: 
- potvrdenie o zdravotnej spôsobilosti, 
- ak sa dieťaťu poskytuje podporné opatrenie, aj vyjadrenie zariadenia poradenstva a prevencie na účel podporného opatrenia, z ktorého vyplýva aktuálnosť potreby poskytovania príslušného podporného opatrenia, t. j. môže ísť aj o starší dokument). 
Materská škola (ak má voľnú kapacitu), do ktorej požiadal o prijatie dieťaťa prestupom zákonný zástupca, vydáva rozhodnutie o prijatí dieťaťa prestupom podľa § 37 ods. 1 písm. c) zákona č. 321/2025 Z. z. alebo rozhodnutie o prijatí prestupom s určením adaptačného pobytu alebo diagnostického pobytu podľa § 37 ods. 1 písm. d) zákona č. 321/2025 Z. z. Rozhodnutie o prijatí dieťaťa prestupom nie je rozhodnutím o prijatí dieťaťa do materskej školy. 
Riaditeľ materskej školy, do ktorej je prijaté dieťa prestupom, je povinný bez zbytočného odkladu zaslať kópiu rozhodnutia o prijatí prestupom/rozhodnutia o prijatí prestupom s určením adaptačného alebo diagnostického pobytu materskej škole, z ktorej dieťa prestúpilo. 
Riaditeľ materskej školy, z ktorej dieťa prestúpilo do inej materskej školy, je povinný do 15 dní od doručenia kópie rozhodnutia o prijatí prestupom/rozhodnutia o prijatí prestupom s určením adaptačného alebo diagnostického pobytu zaslať riaditeľovi materskej školy, do ktorej bolo dieťa prijaté prestupom kópiu všetkej dokumentácie dieťaťa, vrátane pedagogickej dokumentácie, t. j. kópiu osobného spisu dieťaťa (so všetkým, čo osobný spis obsahuje).
Zmenu do Centrálneho registra detí, žiakov a poslucháčov (ďalej len „centrálny register") musí nahlásiť riaditeľ pôvodnej materskej školy tak, aby v tejto materskej škole dieťa ukončilo dochádzku v deň predchádzajúci dňu, od kedy je dieťa prestupom prijaté do novej materskej škole. 
Ak sa prestupom prijíma dieťa so zdravotným znevýhodnením alebo s nadaním, prílohou k žiadosti  sú všetky potrebné dokumentácie, ktoré boli uvedené aj v predchádzajúcej časti ŠP.  


Dieťa so ŠVVP v „bežnej“ materskej škole 

Do „bežnej“ materskej školy možno prijať aj deti so zdravotným znevýhodnením. Deti so zdravotným znevýhodnením sa zaraďujú do tried spolu s ostatnými deťmi alebo do samostatných tried pre deti so zdravotným znevýhodnením. 
Deti so ŠVVP, ktoré nie sú deťmi so zdravotným znevýhodnením, sa zaraďujú do tried spolu s ostatnými deťmi. Materská škola vždy pred rozhodnutím o prijatí dieťaťa so zdravotným znevýhodnením musí zvážiť, či má vytvorené vhodné podmienky (personálne, priestorové, materiálne atď.) na prijatie tohoto dieťaťa, a ak ich nemá či bude schopná tieto podmienky dodatočne, v spolupráci so zriaďovateľom, vytvoriť po prijatí takéhoto dieťaťa.
Riaditeľ materskej školy zaradí dieťa so zdravotným znevýhodnením na základe: 
- odporúčania pediatra, 
- odporúčania zariadenia poradenstva a prevencie a 
- vopred prerokovaného informovaného súhlasu zákonného zástupcu alebo zástupcu zariadenia. 
Riaditeľ materskej školy zaradí dieťa s nadaním na základe: 
- odporúčania zariadenia poradenstva a prevencie a 
- vopred prerokovaného informovaného súhlasu zákonného zástupcu alebo zástupcu zariadenia.
Materská škola vždy pred rozhodnutím o prijatí dieťaťa so zdravotným znevýhodnením musí zvážiť, či má vytvorené vhodné podmienky (personálne, priestorové, materiálne atď.) na prijatie tohoto dieťaťa, a ak ich nemá či bude schopná tieto podmienky dodatočne, v spolupráci so zriaďovateľom, vytvoriť po prijatí takéhoto dieťaťa.

V súvislosti s prijímaním detí so zdravotným znevýhodnením a detí s nadaním riaditeľ materskej školy okrem úkonov v správnom konaní môže: 
- mať uloženú komunikáciu so zákonnými zástupcami zaznamenanú písomne a riadne evidovanú v osobnom spise dieťaťa.
- spolu s rozhodnutím poskytnúť zákonným zástupcom v písomnej podobe informáciu o tom, že sú povinní dodržiavať podmienky výchovno-vzdelávacieho procesu svojho dieťaťa určené školským poriadkom a zároveň informovať materskú školu o zmene zdravotnej spôsobilosti dieťaťa, jeho zdravotných problémoch alebo o iných závažných skutočnostiach, ktoré by mohli mať vplyv na priebeh výchovy a vzdelávania dieťaťa [§ 144 ods. 7 písm. b) a d) školského zákona],
 - upozorniť zákonných zástupcov na to, že ak nebudú materskú školu informovať o zmenách zdravotnej spôsobilosti dieťaťa, jeho zdravotných problémoch alebo o iných závažných skutočnostiach, ktoré by mohli mať vplyv na priebeh výchovy a vzdelávania dieťaťa, v prípade, ak na to bude dôvod, môže byť v správnom konaní vydané rozhodnutie: 
▪ o prerušení dochádzky dieťaťa do materskej školy z podnetu materskej školy, ak nejde o povinné predprimárne vzdelávanie, alebo 
▪ o predčasnom skončení predprimárneho vzdelávania, ak nejde o povinné predprimárne vzdelávanie z dôvodu, že materská škola nie je schopná, vzhľadom na svoje podmienky (personálne, priestorové ale napr. aj materiálno-technické), poskytnúť dieťaťu výchovu a vzdelávanie primeranú druhu a stupňu jeho zdravotného znevýhodnenia, 





Čas prijímania detí na predprimárne vzdelávanie

Riaditeľ školy po dohode so zriaďovateľom určí termín podávania prihlášky na vzdelávanie v materskej škole na nasledujúci školský rok a podmienky na prijatie zverejní na verejne prístupnom mieste alebo na webovom sídle materskej školy. 
A. Prihláška na vzdelávanie v materskej škole sa podáva od 1. apríla do 31. mája. Tento termín môžeme označiť aj ako „hlavný termín“.  (elektronicky treba podať prihlášku) Ak bol uchádzač prijatý, informácia o prijatí v tomto zozname sa považuje za rozhodnutie o prijatí a deň zverejnenia zoznamu sa považuje za deň doručenia rozhodnutia o prijatí. Ak zákonný zástupca o to požiada, materská škola vyhotoví rozhodnutie o prijatí v písomnej forme a bez zbytočného odkladu ho odošle zákonnému zástupcovi.

B. Dieťa možno podľa kapacitných možností materskej školy prijať na predprimárne vzdelávanie aj v priebehu školského roka. Ak zákonný zástupca podá prihlášku alebo žiadosť o prijatie prestupom, podáva ju: 
- osobne, 
- poštou alebo kuriérom na adresu materskej školy, 
- prostredníctvom elektronickej schránky materskej školy (e-GOV), 
- e-mailom (odoslaním podpísaného naskenovaného formulára).
 Na podávanie prihlášky počas školského roka, ani na podávanie žiadostí o prijatie prestupom sa nevzťahuje postup uvedený v časti: „hlavný termín“.   





[bookmark: _Toc66950861]Podmienky prijímania
Prijímanie detí na predprimárne vzdelávanie do materskej školy je limitované kapacitnými možnosťami materskej školy v nadväznosti na ustanovenie § 28 ods. 9 až 11 školského zákona.
Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné.
- následne deti, ktoré majú právo na prijatie na predprimárne vzdelávanie, 
- výnimočne sa prijímajú deti od dovŕšenia dvoch rokov veku. 

Povinné predprimárne vzdelávanie plní dieťa v materskej škole vo verejnom školskom obvode, ak zákonný zástupca pre svoje dieťa, na plnenie povinného predprimárneho vzdelávania, vyberie inú materskú školu, môže ho v nej plniť, ak ho materská škola prijme. 
Riaditeľ materskej školy zriadenej obcou alebo samosprávnym krajom povinný prednostne prijať na predprimárne vzdelávanie v nasledujúcom poradí: 
- deti s trvalým pobytom v príslušnom verejnom školskom obvode, 
- deti umiestnené na základe rozhodnutia súdu v zariadení, ktorého sídlo sa nachádza v príslušnom verejnom školskom obvode, a 
- deti s obvyklým pobytom v príslušnom verejnom školskom obvode

Riaditeľ nesmie ako podmienku prijatia dieťaťa určiť napr. zamestnanosť zákonných zástupcov. 






Ostatné podmienky prijímania na predprimárne vzdelávanie:

V prípade zvýšeného záujmu zákonných zástupcov o prijatie detí Materskej školy po prijatí všetkých detí, pre ktoré bude predprimárne vzdelávanie povinné, budú na základe žiadosti zákonného zástupcu do naplnenia kapacity materskej školy prednostne prijaté deti:
· ktoré doposiaľ nie sú prijaté do inej materskej školy
· ktorých súrodenci sú už prijatí do našej MŠ
· ktoré majú osvojené základné hygienické a samoobslužné návyky a sú primerane samostatné 

Najvyšší počet detí v triede materskej školy je ustanovený v § 28 ods. 9 školského zákona s účinnosťou od 1. januára 2026 nasledovne: 
(Ak ale z hygienického hľadiska určí príslušný RÚVZ nižší počet detí v materskej škole, môže byť v jednotlivých triedach len ten počet detí, ktorý zodpovedá počtu schválenému príslušným RÚVZ. V našom prípade 20!).

Najvyšší počet detí v triede materskej školy je
a) 18 v triede pre deti vo veku dva roky až tri roky,
b) 20 v triede pre deti vo veku tri roky až štyri roky,
c) 21 v triede pre deti vo veku štyri roky až päť rokov,
d) 22 v triede pre deti vo veku päť rokov až šesť rokov,
e) 21 v triede pre deti vo veku dva roky až šesť rokov.

Kedy je dieťa prijaté do materskej školy? 

Dieťa je do materskej školy prijaté len vtedy, ak sa právoplatným stalo rozhodnutie o:
 - prijatí, 
- prijatí s určením adaptačného pobytu alebo diagnostického pobytu, 
- prijatí prestupom alebo 
- prijatí prestupom s určením adaptačného alebo diagnostického pobytu.

Ak sa dieťa prijíma k začiatku školského roka, o prijatí dieťaťa rozhodne materská škola v termíne,  ktorý určuje a na svojom webovom sídle zverejňuje ministerstvo školstva. 
Kompetenciu rozhodovať o prijatí a prijatí prestupom má materská škola podľa § 37 ods. 1 písm. a) až d) zákona č. 321/2025 a to bez ohľadu na zriaďovateľa.
Prijatie dieťaťa platí až do času, kým: - nezačne plniť povinnú školskú dochádzku v základnej škole.








Úhrada poplatkov za dochádzku

Mesačný  príspevok na čiastočnú úhradu výdavkov za pobyt dieťaťa v materskej škole v zmysle § 28 ods. 5 zákona č. 245/2008 Z. z. a zákona č. 324/2012 Z. z. prispieva zákonný zástupca dieťaťa. Výšku príspevku 10,- eur mesačne na jedno dieťa určil zriaďovateľ MŠ, Obec Tešedíkovo. Tento príspevok sa uhrádza vopred do 10. dňa v kalendárnom mesiaci. Okrem tohto príspevku je povinný rodič alebo iná osoba uhradiť príspevok na stravovanie dieťaťa, pokiaľ sa v materskej škole stravuje.

V zmysle §28 ods. 6-9 zákona č.245/2008 Z. z. v znení zmien a doplnkov vyhlášky MŠVV a Š SR č.306/2008 Z. z. o materskej škole príspevok v materskej škole sa neuhrádza za dieťa:
a. ktoré má jeden rok pred plnením povinnej školskej dochádzky,
b. ak zákonný zástupca dieťaťa predloží riaditeľke materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,
c. ktoré je umiestnené v zariadení na základe rozhodnutia súdu.

Príspevok v materskej škole na základe rozhodnutia zriaďovateľa sa neuhrádza za dieťa:
a. ktoré má prerušenú dochádzku do materskej školy na viac ako tridsať po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,
b. ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.
Z dôvodu neuhradenia príspevkov môže riaditeľka po predchádzajúcom upozornení zákonného zástupcu rozhodnúť o ukončení dochádzky dieťaťa do materskej školy na základe porušenia školského poriadku.

[bookmark: _Toc82873726][bookmark: _Toc238908629]Realizácia ADAPTAČNÉHO A DIAGNOSTICKÉHO POBYTU
1. ADAPTACNÝ POBYT
Adaptačný pobyt sa vzťahuje najmä na deti, ktoré nemajú diagnostikou v zariadení poradenstva a prevencie určené ŠVVP, u ktorých je predpoklad, že by mohli mať problémy pri adaptácii na podmienky predprimárneho vzdelávania, ktoré sú odlišné než na aké sú zvyknuté z domova (nemusí ísť len o deti napr. 3-ročné, pretože častokrát majú adaptačné problémy aj deti napr. 5-ročné, ktoré boli doposiaľ stredobodom pozornosti jeho blízkych).
Podľa § 59 ods. 8 školského zákona nesmie byť adaptačný pobyt dieťaťa dlhší ako tri mesiace; adaptačný pobyt nemožno predlžovať.

Aj počas adaptačného pobytu môže dieťa navštevovať materskú školu na celodennú výchovu a vzdelávanie, a to za predpokladu: 
- že tomu predchádzala buď postupná adaptácia alebo 
- dieťa si „rýchlo zvyklo“ na materskú školu.

 „Ak má dieťa určený adaptačný pobyt, zákonný zástupca ho privádza do materskej školy na čas dohodnutý s riaditeľom. 
· Ak je adaptácia dieťaťa úspešná, môže dieťa po dohode zákonného zástupcu s riaditeľom pravidelne navštevovať materskú školu v dohodnutom čase. 
· Ak adaptácia dieťaťa, nie je úspešná, riaditeľ môže rozhodnúť o prerušení dochádzky dieťaťa do materskej školy na vymedzený čas- po predchádzajúcom písomnom upozornení.“(! len ak nejde o dieťa PPV)

V praxi môže nastať aj situácia, že dieťa bolo prijaté do materskej školy, pričom nemá určený adaptačný proces, je riadne prijaté na celodennú výchovu a vzdelávanie, ale ukáže sa, že nie je schopné zvládnuť prechod z domova do materskej školy. Vtedy môže riaditeľ materskej školy dodatočne dohodnúť so zákonnými zástupcami na určitý čas (niekoľko dní, týždeň, dva týždne atď.) dochádzku dieťaťa tak, aby sa uľahčila adaptácia dieťaťa na nové prostredie; o tejto skutočnosti urobí záznam v osobnom spise dieťaťa.
2. DIAGNOSTICKÝ POBYT 

Podľa § 6 ods. 2 vyhlášky o materskej škole: „Ak má dieťa určený diagnostický pobyt, počas jeho trvania sa v zariadení poradenstva a prevencie vykonáva diagnostikovanie špeciálnych výchovno vzdelávacích potrieb dieťaťa na účel rozhodnutia o ďalšej forme jeho vzdelávania.“.
Diagnostický pobyt dieťaťa v „bežnej“ materskej škole podľa § 59 ods. 8 školského zákona nesmie byť dlhší ako tri mesiace. 
Inštitút „predĺženia“ ani „skrátenia“ diagnostického pobytu podľa právnych predpisov neexistuje. 
Cieľom diagnostického pobytu je, aby sa zistilo, či sa u konkrétneho dieťaťa bude môcť výchova a vzdelávanie uskutočňovať inkluzívne v bežnej triede, alebo ako výchova a vzdelávanie v triede pre deti so zdravotným znevýhodnením, resp. v materskej škole pre deti so zdravotným znevýhodnením. 
Vzor rozhodnutia o prijatí dieťaťa do materskej školy s určením diagnostického pobytu je uvedený v prílohe č..3 (manuál: SPRACOVANÉ PODĽA PRÁVNEHO STAVU ÚČINNÉHO OD 1. JANUÁRA 2026 ČÍSLO: 2025/21404-C3700/2025-81044 )
Vzor rozhodnutia o prijatí prestupom s určením diagnostického pobytu je uvedený v prílohe č. 6. (manuál: SPRACOVANÉ PODĽA PRÁVNEHO STAVU ÚČINNÉHO OD 1. JANUÁRA 2026 ČÍSLO: 2025/21404-C3700/2025-81044 )







PRERUŠENIE DOCHÁDZKY DIEŤAŤA DO MŠ
Rozhodnutie o prerušení dochádzky dieťaťa do materskej školy, ak nejde o povinné predprimárne vzdelávanie, môže materská škola vydať podľa § 37 ods. 1 písm. e) zákona č. 321/2025 Z. z.: 
- bez predchádzajúcej žiadosti zákonného zástupcu, ak na to budú existovať dôvody (teda z podnetu materskej školy) alebo
 - na základe žiadosti zákonného zástupcu, napríklad ak pôjde o zdravotné dôvody, zníženú adaptačnú schopnosť, rodinné dôvody alebo iné dôvody zo strany zákonného zástupcu. 
Ak nastanú dôvody, pre ktoré z rozhodnutia materskej školy bude potrebné na určité obdobie prerušiť dochádzku dieťaťa do materskej školy, materská škola v správnom konaní, o ktorého začatí je povinná upovedomiť zákonného zástupcu a v ktorom mu je povinná dať možnosť vyjadriť sa k podkladom, vydá rozhodnutie o prerušení dochádzky dieťaťa v čase od – do (uvedie konkrétne dátumy). 
Vydaním rozhodnutia o prerušení dochádzky dieťaťa do materskej školy sa vytvára priestor na eliminovanie dôvodov, ktoré viedli k prerušeniu dochádzky, na absolvovanie indikovaných odborných vyšetrení, na ukončenie špeciálnopedagogickej diagnostiky atď. 
Vzor rozhodnutia o prerušení dochádzky dieťaťa do materskej školy z podnetu materskej školy je uvedený v prílohe č. 9. 
Poznámka: V prípade zvýšeného záujmu zákonných zástupcov o prijatie detí do materskej školy môže materská škola na miesto dieťaťa, ktoré má prerušenú dochádzku do materskej školy, prijať iné dieťa, pričom v rozhodnutí o prijatí uvedie, že toto dieťa prijíma na čas od DD. MM. RRRR do DD. MM. RRRR. Čas „do“ musí byť totožný s časom prerušenia dochádzky iného dieťaťa, uvedeným na rozhodnutí o prerušení jeho dochádzky do materskej školy. 
Zákonný zástupca dieťaťa, ktoré bolo do materskej školy prijaté na určitý čas len počas prerušenia dochádzky iného dieťaťa, v prípade, ak má naďalej záujem o to, aby jeho dieťa navštevovalo túto materskú školu, v dostatočnom časovom predstihu (napr.: najneskôr dva týždne pred uplynutím času, ktorý má uvedený v rozhodnutí o prijatí počas prerušenia dochádzky iného dieťaťa do materskej školy) podal novú prihlášku a spolu s ňou predložil aj potvrdenie o zdravotnej spôsobilosti od pediatra obsahujúce aj údaj o povinnom očkovaní. Potreba podania novej prihlášky súvisí so skutočnosťou, že dieťa bolo prijaté len na čas, v ktorom má iné dieťa prerušenú dochádzku do materskej školy, a teda jeho vzdelávanie v tejto materskej škole skončí uplynutím času, na ktorý bolo vydané rozhodnutie o prijatí.


PLNENIE 
POVINNÉHO PREDPRIMÁRNEHO VZDELÁVANIA 

Plniť povinné predprimárne vzdelávanie musí každé dieťa s trvalým pobytom v Slovenskej republike, ktoré do 31. augusta (vrátane), ktorý predchádza začiatku školského roka, od ktorého bude dieťa plniť povinnú školskú dochádzku v základnej škole: 
- dovŕši päť rokov veku, t. j. dieťa podľa § 28a ods. 1 školského zákona, 
- dovŕši päť rokov veku a povinné predprimárne vzdelávanie plní osobitnou formou , t. j.   dieťa podľa § 23 školského zákona, 
- dovŕši šesť rokov veku, ale nedosiahlo školskú spôsobilosť, t. j. dieťa podľa § 28a ods. 3 školského zákona – toto dieťa bude pokračovať v plnení povinného predprimárneho vzdelávania ešte jeden školský rok a to aj osobitnou formou podľa § 23 školského zákona, 
- dovŕši päť rokov veku, ale zo zdravotných dôvodov je oslobodené od povinnosti dochádzať do materskej školy, lebo mu jeho zdravotný stav neumožňuje vzdelávať sa, t. j. dieťa podľa § 28a ods. 5 školského zákona.
Povinné predprimárne vzdelávanie v materskej škole trvá jeden školský rok okrem prípadu 17 uvedeného v § 28a ods. 3 školského zákona. 
Dieťa, ktoré bolo do materskej školy prijaté pred dovŕšením veku, od ktorého je pre neho predprimárne vzdelávanie povinné, sa plynulo stane dieťaťom plniacim povinné predprimárne vzdelávanie bez toho, aby jeho zákonný zástupca o to žiadal riaditeľa danej materskej školy – teda bez novej prihlášky a bez nového rozhodnutia.



DIEŤA POKRAČUJÚCE V PLNENÍ POVINNÉHO PREDPRIMÁRNEHO VZDELÁVANIA
k dieťa po dovŕšení šiesteho roku veku nedosiahne školskú spôsobilosť, materská škola podľa § 37 ods. 1 písm. l) zákona č. 321/2025 Z. z. rozhodne o pokračovaní plnenia povinného predprimárneho vzdelávania. (Vzor v prílohe č. 13. manuál: /21404-C3700/2025-81044 )
Inštitút „pokračovania plnenia povinného predprimárneho vzdelávania“ sa uplatní vo vzťahu k dieťaťu, ktoré „nedosiahlo školskú spôsobilosť“, pričom školský zákon podrobnosti bližšie neuvádza. Potrebné je vychádzať z definície školskej spôsobilosti podľa § 2 písm. b) školského zákona, že ide o „súhrn psychických, fyzických a sociálnych schopností, ktorý dieťaťu umožňuje stať sa žiakom a je predpokladom absolvovania výchovno-vzdelávacieho programu základnej školy“. 
V praxi môže ísť napríklad o dieťa, u ktorého sa na základe záverov diagnostického vyšetrenia preukáže, že pokračovanie plnenia povinného predprimárneho vzdelávania bude na prospech jeho osobnostného rozvoja a rozvoja jeho kľúčových kompetencií, nevyhnutných na zvládnutie plnenia povinnej školskej dochádzky v základnej škole.
!! Ak by sa počas primárneho vzdelávania ich dieťaťa objavili problémy v dôsledku deficitu niektorej zložky školskej spôsobilosti, nie je už možné opätovné prijatie dieťaťa na predprimárne vzdelávanie v materskej škole.
Podkladom na rozhodnutie materskej školy vo veci pokračovania plnenia povinného predprimárneho vzdelávania je podľa § 28a ods. 3 školského zákona vždy predloženie:
 - písomného súhlasu príslušného zariadenia poradenstva a prevencie, 
- písomného súhlasu pediatra (príklad je v prílohe č. 19) a 
- informovaného súhlasu zákonného zástupcu (príklad je v prílohe č. 20).
Po predložení uvedených súhlasov materská škola podľa § 37 ods. 1 písm. l) zákona č. 321/2025 Z. z. vydá rozhodnutie o pokračovaní povinného predprimárneho vzdelávania a uvedenú skutočnosť zaznamená aj v osobnom spise dieťaťa.
Ak dieťa ani po pokračovaní plnenia povinného predprimárneho vzdelávania v materskej škole nedosiahne školskú spôsobilosť, začne najneskôr 1. septembra, ktorý nasleduje po dni, v ktorom dieťa dovŕšilo siedmy rok veku, plniť povinnú školskú dochádzku v základnej škole.
Osobitný spôsob plnenia povinného predprimárneho vzdelávania 

Formy osobitného spôsobu plnenia povinného predprimárneho vzdelávania podľa § 23 školského zákona sú: 
1. individuálne vzdelávanie, ktoré sa uskutočňuje bez pravidelnej účasti na vzdelávaní v škole, 
2. vzdelávanie v školách mimo územia Slovenskej republiky, 
3. vzdelávanie v školách zriadených iným štátom na území Slovenskej republiky so súhlasom zastupiteľského úradu iného štátu, ak zastupiteľský úrad iného štátu oznámil ministerstvu školstva, že vydal súhlas na zriadenie školy, ktorá sa nezapisuje do registra škôl, 
4. vzdelávanie v školách, v ktorých sa uskutočňuje výchova a vzdelávanie podľa medzinárodných programov na základe súhlasu ministerstva školstva, 
5. individuálne vzdelávanie v zahraničí, 
6. vzdelávanie v Európskych školách podľa Dohovoru, ktorým sa definuje štatút Európskych škôl (oznámenie Ministerstva zahraničných vecí Slovenskej republiky č. 597/2004 Z. z.). 

I. Individuálne vzdelávanie dieťaťa, pre ktoré je predprimárne vzdelávanie povinné 
Dieťa počas plnení povinného predprimárneho vzdelávania formou individuálneho vzdelávania neprestáva byť dieťaťom kmeňovej materskej školy. 
Podľa § 28b ods. 2 školského zákona, formou individuálneho vzdelávania môže povinné predprimárne vzdelávanie plniť dieťa, ktorého: 
- zdravotný stav neumožňuje účasť na povinnom predprimárnom vzdelávaní v materskej škole (nejde ale o dieťa podľa § 28a ods. 5 školského zákona), 
- zákonný zástupca o to požiada materskú školu. 
Každé dieťa, ktorého zákonný zástupca písomne požiada o povolenie individuálneho vzdelávania musí: 
- byť najskôr prijaté do kmeňovej materskej školy (ak do piateho roku veku nenavštevovalo materskú školu) alebo 
- už byť dieťaťom kmeňovej materskej školy.
O povolení individuálneho vzdelávania rozhoduje kmeňová materská škola v rámci rozhodovania o oslobodení dieťaťa od povinnosti dochádzať do školy. 
A. Individuálne vzdelávanie dieťaťa, ktorému zdravotný stav neumožňuje účasť na povinnom predprimárnom vzdelávaní v materskej škole

Ak ide o dieťa, ktorého zdravotný stav mu neumožňuje plniť povinné predprimárne vzdelávanie v kmeňovej materskej škole a jeho zákonný zástupca požiada kmeňovú materskú školu, do ktorej je dieťa prijaté, o povolenie individuálneho vzdelávania, prílohou k žiadosti je písomný súhlas pediatra vydaný na základe vyjadrenia lekára so špecializáciou v inom špecializačnom odbore ako všeobecné lekárstvo alebo pediatria;
Ak účasť na vzdelávaní v škole neumožňuje duševné zdravie, prikladá sa aj odporúčanie zariadenia poradenstva a prevencie.
 Predprimárne vzdelávanie dieťaťa, ktorému bolo povolené individuálne vzdelávanie podľa § 28b ods. 2 písm. a) školského zákona, teda „zo zdravotných dôvodov“, zabezpečuje kmeňová materská škola v rozsahu najmenej štyri hodiny týždenne.  Individuálne vzdelávanie takéhoto dieťaťa zabezpečuje učiteľ kmeňovej materskej školy určený riaditeľom materskej školy; túto činnosť vykonáva buď v rámci svojho základného úväzku, ustanoveného ako týždenný počet hodín priamej výchovno-vzdelávacej činnosti alebo v rámci práce nadčas, so všetkými náležitosťami, ktoré s prácou nadčas súvisia. (Vzor v prílohe č. 9 v Manuáli :      SPRACOVANÉ PODĽA PRÁVNEHO STAVU ÚČINNÉHO OD 1. JANUÁRA 2026 ČÍSLO: 2025/21404-C3700/2025-81044 ).
Učiteľ, ktorý zabezpečuje individuálne vzdelávanie na konci polroku príslušného školského roku predkladá riaditeľovi písomnú správu o individuálnom vzdelávaní dieťaťa. Táto správa má byť stručná, obsahovať má informácie o aktuálnej rozvojovej úrovni dieťaťa., a aj informáciu o tom, či sa zákonným zástupcom bude odporúčať posúdenie školskej spôsobilosti dieťaťa v príslušnom zariadení poradenstva a prevencie, aby mohlo dieťa pokračovať ešte jeden školský rok v plnení povinného predprimárneho vzdelávania.


B. Individuálne vzdelávanie dieťaťa na žiadosť zákonného zástupcu  
Ak ide o dieťa podľa § 28b ods. 2 písm. b) školského zákona (ktorého zákonný zástupca z vlastného rozhodnutia má záujem, aby dieťa plnilo povinné predprimárne vzdelávanie individuálnou formou), žiadosť zákonného zástupcu o povolenie individuálneho vzdelávania musí obsahovať:  (Vzor v prílohe č. 12. v Manuáli :     SPRACOVANÉ PODĽA PRÁVNEHO STAVU ÚČINNÉHO OD 1. JANUÁRA 2026 ČÍSLO: 2025/21404-C3700/2025-81044 )
a) meno, priezvisko, dátum narodenia, rodné číslo a miesto trvalého pobytu dieťaťa, 
b) obdobie, na ktoré sa má individuálne vzdelávanie povoliť, 
c) dôvod na povolenie individuálneho vzdelávania, 
d) meno a priezvisko a písomný súhlas fyzickej osoby, ktorá bude uskutočňovať individuálne vzdelávanie, 
d)doklady o splnení kvalifikačných predpokladov zákonných zástupcov (najmenej úplné stredné všeobecné vzdelanie alebo úplné stredné odborné vzdelanie) 
e) ďalšie skutočnosti, ktoré môžu mať vplyv na individuálne vzdelávanie. 
Individuálne vzdelávanie podľa § 28b ods. 2 písm. b) školského zákona môže zabezpečovať samotný zákonný zástupca dieťaťa alebo iná fyzická osoba.
 Kmeňová materská škola, podľa § 28b ods. 8 školského zákona, v spolupráci so zákonným zástupcom určí obsah individuálneho vzdelávania dieťaťa bezodkladne po vydaní rozhodnutia o povolení individuálneho vzdelávania. 
Zákonný zástupca, je povinný v čase a rozsahu určenom kmeňovou materskou školou zabezpečiť účasť dieťaťa na predprimárnom vzdelávaní v kmeňovej materskej škole v priebehu mesiaca február. Kmeňová materská škola, využijúc najvhodnejšie stratégie, pomôcky a nástroje v priebehu mesiaca február, v čase, ktorým môže byť niekoľko hodín, jeden aj viac dní, posúdi rozvoj vedomostí, zručností a kompetencií dieťaťa. 
Posúdenie rozvoja vedomostí, zručností a kompetencií dieťaťa sa uskutoční formou rešpektujúcou osobitosti predprimárneho vzdelávania, s elimináciou stresu a napätia; zákonný zástupca má právo byť prítomný pri tomto posúdení. 
Upozornenie: Ak pedagogický zamestnanec pri posúdení rozvoja vedomostí, zručností a kompetencií dieťaťa, ktorému bolo povolené individuálne vzdelávanie podľa § 28b ods.2 písm. b) školského zákona, zistí dôvodné podozrenie na výskyt rizikového správania dieťaťa, ktoré môže ohroziť bezpečnosť a zdravie, oznámi túto skutočnosť riaditeľovi školy, ktorý navrhne zákonnému zástupcovi vykonanie odbornej činnosti v zariadení poradenstva a prevencie; ak zákonný zástupca do troch mesiacov neinformuje školu o vykonaní odbornej činnosti v zariadení poradenstva a prevencie, riaditeľ školy oznámi túto skutočnosť orgánu sociálnoprávnej ochrany detí a sociálnej kurately. 
Výdavky spojené s individuálnym vzdelávaním takéhoto dieťaťa znáša zákonný zástupca. 
Povolenie individuálneho vzdelávania tohto dieťaťa kmeňová materská škola zruší: a) na žiadosť zákonného zástupcu, 
b) na základe odôvodneného návrhu fyzickej osoby, ktorá uskutočňuje individuálne vzdelávanie dieťaťa, 
c) na základe odôvodneného návrhu hlavného školského inšpektora, 
d) ak sa pri posúdení rozvoja vedomostí, zručností a schopností zistí, že dieťa si ich neosvojilo v súlade s obsahom individuálneho vzdelávania alebo 
e) ak zákonný zástupca nezabezpečí účasť dieťaťa na predprimárnom vzdelávaní v kmeňovej materskej škole na účel posúdenia rozvoja vedomostí, zručností a kompetencií dieťaťa. 







2. Vzdelávanie v školách mimo územia Slovenskej republiky a vzdelávanie v školách zriadených iným štátom na území Slovenskej republiky so súhlasom zastupiteľského úradu iného štátu, ak zastupiteľský úrad iného štátu oznámil ministerstvu školstva, že vydal súhlas na zriadenie školy, ktorá sa nezapisuje do registra škôl 
(Vzor v prílohe č. 17 Manuál     SPRACOVANÉ PODĽA PRÁVNEHO STAVU ÚČINNÉHO OD 1. JANUÁRA 2026 ČÍSLO: 2025/21404-C3700/2025-81044 ))

Osobitný spôsob plnenia povinného predprimárneho vzdelávania podľa § 23 písm. b) a c) školského zákona materská škola povoľuje na základe žiadosti zákonného zástupcu dieťaťa po jeho riadnom prijatí do materskej školy zapísanej v registri škôl; táto materská škola je pre dieťa kmeňovou. 
Upozornenie: Ak ide o vzdelávanie podľa § 23 písm. b) školského zákona (t. j. o vzdelávanie v školách mimo územia Slovenskej republiky), zákonný zástupca do 30 dní po príchode dieťaťa do krajiny pobytu predloží riaditeľovi kmeňovej materskej školy, doklad s uvedením názvu a adresy školy, ktorý potvrdzuje, že dieťa navštevuje príslušnú školu.
 Materská škola povoľuje plnenie povinného predprimárneho vzdelávania osobitným spôsobom podľa § 23 písm. b) a c) školského zákona rozhodnutím o: 
- povolení vzdelávania v škole mimo územia Slovenskej republiky, ak ide o povinné predprimárne vzdelávanie (§ 37 ods. 1 písm. h) zákona č. 321/2025 Z. z.) alebo, 
- povolení vzdelávania v škole zriadenej iným štátom na území Slovenskej republiky so súhlasom zastupiteľského úradu príslušného štátu, ak ide o povinné predprimárne vzdelávanie (§ 37 ods. 1 písm. i) zákona č. 321/2025 Z. z.). 





Ďalšie formy osobitného spôsobu plnenia povinného predprimárneho vzdelávania 
Osobitný spôsob plnenia povinného predprimárneho vzdelávania podľa § 23 písm. e) a g) školského zákona materská škola povoľuje na základe žiadosti zákonného zástupcu dieťaťa po jeho riadnom prijatí do materskej školy zapísanej v registri škôl; táto materská škola je pre dieťa kmeňovou. 
Kmeňová materská škola povoľuje plnenie povinného predprimárneho vzdelávania osobitným spôsobom podľa § 23 písm. e) a g) školského zákona rozhodnutím o: 
- povolení individuálneho vzdelávania v zahraničí, ak ide o povinné predprimárne vzdelávanie (§ 37 ods. 1 písm. j) zákona č. 321/2025 Z. z.) alebo, 
- povolení vzdelávania v Európskych školách, ak ide o povinné predprimárne vzdelávanie (§ 37 ods. 1 písm. k) zákona č. 321/2025 Z. z.). 

Spoločné ustanovenia o formách osobitného spôsobu plnenia povinného predprimárneho vzdelávania podľa § 23 písm. a) až c) a e) a g) školského zákona :
Kmeňová materská škola: získava na dieťa normatívne finančné prostriedky aj príspevok na edukačné publikácie, môže poskytnúť dieťaťu pracovné zošity s certifikátom do bezplatného užívania, nevypracúva pre dieťa individuálny vzdelávací program, na konci školského vyučovania tomuto dieťaťu vydáva osvedčenie o získaní predprimárneho vzdelania.






2. OSLOBODENIE DIEŤAŤA OD POVINNOSTI DOCHÁDZAŤ DO MATERSKEJ ŠKOLY ZO ZDRAVOTNÝCH DÔVODOV, AK IDE O POVINNÉ PREDPRIMÁRNE VZDELÁVANIE
(v prílohe č. 10. v Manuáli :      SPRACOVANÉ PODĽA PRÁVNEHO STAVU ÚČINNÉHO OD 1. JANUÁRA 2026 ČÍSLO: 2025/21404-C3700/2025-81044 )

Ak ide o dieťa, ktoré dosiahne päť rokov veku do 31. augusta, ktorý predchádza začiatku školského roka, od ktorého bude dieťa plniť povinnú školskú dochádzku v základnej škole, avšak má nepriaznivý zdravotný stav, ktorý mu neumožňuje vzdelávať sa až do pominutia dôvodov, môže materská škola rozhodnúť o oslobodení od povinnosti dochádzať do materskej školy, ak jej zákonný zástupca predloží: 
- písomný súhlas pediatra a 
- písomný súhlas zariadenia poradenstva a prevencie. 

Následne, po predložení žiadosti spolu s požadovanými písomnými súhlasmi podľa § 28a ods. 5 školského zákona materská škola rozhodne podľa § 37 ods. 1 písm. f) zákona č. 321/2025 Z. z. o oslobodení dieťaťa od povinnosti dochádzať do materskej školy dieťaťa, ktorému zdravotný stav neumožňuje vzdelávať sa, ak ide o povinné predprimárne vzdelávanie.
Ak z dôvodu, že mu zdravotný stav neumožňuje vzdelávať sa, sa neposkytuje žiadne vzdelávanie ani v materskej škole, ani individuálnym vzdelávaním, až do pominutia dôvodov, pre ktoré došlo k oslobodeniu. 






3 Plnenie povinného predprimárneho vzdelania striedavo v Slovenskej republike a v zahraničí 

S účinnosťou od 1. januára 2026 sa v § 28 ods. 15 školského zákona upravuje spôsob plnenia predprimárneho vzdelávania v prípadoch, ak dieťa, pre ktoré je predprimárne vzdelávanie povinné (vrátane dieťaťa pokračujúceho v plnení povinného predprimárneho vzdelávania) ak je rozhodnutím súdu zverené do striedavej osobnej starostlivosti oboch rodičov v Slovenskej republike a v zahraničí. 
Dieťaťu, ktoré plní povinné predprimárne vzdelávanie (alebo pokračuje v plnení povinného predprimárneho vzdelávania) striedavo v škole v Slovenskej republike a v škole v zahraničí: 
- čas dochádzky do školy v zahraničí škola v Slovenskej republike neeviduje ako neprítomnosť dieťaťa 
- škola v Slovenskej republike vydáva osvedčenie o získaní predprimárneho vzdelania samostatne. 
Zákonný zástupca takéhoto dieťaťa predkladá každé dva mesiace riaditeľovi školy v Slovenskej republike doklad s uvedením názvu a adresy školy, ktorý potvrdzuje, že dieťa navštevovalo príslušnú školu v zahraničí; ak obdobie dochádzky do školy v zahraničí trvá podľa rozhodnutia súdu dlhšie ako dva mesiace, tento doklad predkladá zákonný zástupca vždy po skončení tohto obdobia.


ROZHODOVANIE MŠ
Každá materská škola zapísaná v registri škôl (bez ohľadu na zriaďovateľa), je pri rozhodovaní vo veciach podľa § 37 ods. 1 zákona č. 321/2025 Z. z. povinná postupovať podľa právnych predpisov.
 Podľa § 37 ods. 1 zákona č. 321/2025: „Materská škola, materská škola pre deti so zdravotným znevýhodnením alebo materská škola pre deti s nadaním rozhoduje o 
a) prijatí, 
b) prijatí s určením adaptačného pobytu alebo diagnostického pobytu, 
c) prijatí prestupom, 
d) prijatí prestupom s určením adaptačného pobytu alebo diagnostického pobytu, 
e) prerušení dochádzky do školy, ak nejde o povinné predprimárne vzdelávanie, 
f) oslobodení od povinnosti dochádzať do školy dieťaťa, ktorému zdravotný stav neumožňuje vzdelávať sa, ak ide o povinné predprimárne vzdelávanie, 
g) oslobodení od povinnosti dochádzať do školy a povolení individuálneho vzdelávania, ak ide o povinné predprimárne vzdelávanie, 
h) povolení vzdelávania v škole mimo územia Slovenskej republiky, ak ide o povinné predprimárne vzdelávanie, 
i) povolení vzdelávania v škole zriadenej iným štátom na území Slovenskej republiky so súhlasom zastupiteľského úradu príslušného štátu, ak ide o povinné predprimárne vzdelávanie, 
j) povolení individuálneho vzdelávania v zahraničí, ak ide o povinné predprimárne vzdelávanie, 
k) povolení vzdelávania v Európskych školách, ak ide o povinné predprimárne vzdelávanie, 
l) pokračovaní plnenia povinného predprimárneho vzdelávania, 
m) predčasnom skončení predprimárneho vzdelávania, ak nejde o povinné predprimárne vzdelávanie.“

Podľa § 56 ods. 1 zákona č. 321/2025 Z. z. vo veciach, v ktorých v prvom stupni rozhodla materská škola s účinnosťou od 1. januára 2026 rozhoduje v druhom stupni zriaďovateľ materskej školy. 
Podľa § 144a školského zákona na podaniach týkajúcich sa výchovy a vzdelávania, o ktorých sa rozhoduje v správnom konaní, teda aj na žiadosti, sa vyžaduje podpis oboch zákonných zástupcov dieťaťa. 
Používanie pečiatky na rozhodnutí riaditeľa materskej školy používa odtlačok úradnej pečiatky so štátnym znakom.


Podpis oboch zákonných zástupcov dieťaťa sa nevyžaduje, ak: 
- jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená (spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad neoverenou kópiou rozhodnutia súdu), 
- jeden z rodičov nie je schopný zo zdravotných dôvodov sa podpísať (spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon  neustanovuje, túto skutočnosť je možné preukázať napríklad potvrdením od všeobecného lekára rodiča, ktorý nie je schopný sa podpísať) alebo 
- vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa (spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad písomným vyhlásením podľa prílohy č. 21)
Zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doručia/predložia riaditeľovi školy (príloha č. 22). 
Ak ani jednému zo zákonných zástupcov nebol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, riaditeľ materskej školy doručuje rozhodnutie obidvom zákonným zástupcom dieťaťa. 
Osobitne každému zákonnému zástupcovi sa doručuje rozhodnutie vtedy, ak majú zákonní zástupcovia rôznu doručovaciu adresu. Ak majú zákonní zástupcovia rovnakú doručovaciu adresu, školský zákon neustanovuje povinnosť doručovania rozhodnutia osobitne. Môže ísť o spoločné doručenie vydaných rozhodnutí na jednu doručovaciu adresu.

[bookmark: _Toc66950877]Prijímanie detí cudzincov 
Zákonný zástupca dieťaťa cudzinca pri prijímaní dieťaťa na predprimárne vzdelávanie postupuje rovnako ako zákonný zástupca dieťaťa s trvalým pobytom na území Slovenskej republiky a so štátnym občianstvom Slovenskej republiky. 
Riaditeľ materskej školy pri prijímaní dieťaťa cudzinca postupuje nasledovne: 
1. Ak ide o dieťa cudzinca so statusom žiadateľa o dočasné útočisko, žiadateľa o azyl, odídenca alebo azylanta, riaditeľ materskej školy postupuje podľa https://ukrajina.minedu.sk/data/att/286/24233.116ad6.pdf (str. 1), vzhľadom na konkrétny prípad a situáciu dieťaťa cudzinca. 
2. Ak ide o dieťa cudzinca podľa § 146 ods. 1 školského zákona,10) ktoré nemá status žiadateľa o dočasné útočisko, žiadateľa o azyl, odídenca alebo azylanta; riaditeľ materskej školy na základe žiadosti podanej zákonným zástupcom prijme dieťa „štandardným“ spôsobom podľa Správneho poriadku (t. j. riaditeľ školy vydá rozhodnutie o prijatí/neprijatí dieťaťa na vzdelávanie). 
Ak sa stane, že sa zobrazí nesprávna informácia o tom, že osoba nemá v súčasnosti evidovaný tolerovaný pobyt na území SR a takáto osoba je presvedčená, že uvedený údaj je nesprávny, môže sa obrátiť na organizáciu Liga za ľudské práva v Asistenčnom centre pomoci na Bottovej ul. V Bratislave, kde môžu jej situáciu riešiť v spolupráci s Migračným úradom MV SR.
 Počas trvania mimoriadnej situácie vyhlásenej v súvislosti s hromadným prílevom cudzincov na územie Slovenskej republiky spôsobeným ozbrojeným konfliktom na území Ukrajiny sú relevantné nasledujúce ustanovenia § 161r školského zákona: 
„(2) Ak odídenec, ktorý je štátnym občanom Ukrajiny, chce zanechať vzdelávanie z dôvodu trvalého opustenia Slovenskej republiky, oznámi to písomne riaditeľovi školy; ak ide o neplnoletého odídenca, písomné oznámenie podáva jeho zákonný zástupca. Túto zmenu nahlási riaditeľ školy do centrálneho registra. Odídenec prestáva byť dieťaťom materskej školy, žiakom základnej školy alebo žiakom strednej školy dňom, ktorý nasleduje po dni, keď riaditeľovi školy bolo doručené oznámenie o zanechaní vzdelávania, alebo dňom uvedeným v oznámení o zanechaní vzdelávania, najskôr však dňom, ktorý nasleduje po dni, keď bolo doručené. Ak plnoletý odídenec alebo zákonný zástupca neplnoletého odídenca neoznámi riaditeľovi školy zanechanie vzdelávania a neospravedlnene sa nezúčastňuje na výchovno-vzdelávacom procese, uplynutím 30. dňa od jeho poslednej účasti na výchovno-vzdelávacom procese prestáva byť dieťaťom materskej školy, žiakom základnej školy alebo žiakom strednej školy. 
(3) Zákonný zástupca dieťaťa vo veku plnenia povinného predprimárneho vzdelávania alebo plnenia povinnej školskej dochádzky, ktoré je občanom Ukrajiny, je povinný do troch mesiacov od začatia konania o poskytnutie dočasného útočiska požiadať o zaradenie dieťaťa na predprimárne vzdelávanie, ak ide o dieťa, ktoré dosiahlo 5. rok veku do 31. augusta príslušného kalendárneho roka, alebo na základné vzdelávanie alebo vzdelávanie v strednej škole, ak ide o dieťa, ktoré dosiahlo 6. rok veku do 31. augusta príslušného kalendárneho roka a nedosiahlo 16. rok veku.
 (4) Zákonný zástupca dieťaťa vo veku plnenia povinného predprimárneho vzdelávania alebo plnenia povinnej školskej dochádzky, ktoré je občanom Ukrajiny a od 1. januára 2025 do 31. augusta 2025 začalo vo vzťahu k nemu konanie o poskytnutie dočasného útočiska alebo mu bolo poskytnuté dočasné útočisko, je po 1. septembri 2025 povinný do troch mesiacov požiadať o zaradenie dieťaťa na predprimárne vzdelávanie, ak ide o dieťa, ktoré dosiahlo 5. rok veku do 31 augusta príslušného kalendárneho roka, alebo na základné vzdelávanie alebo vzdelávanie v strednej škole, ak ide o dieťa, ktoré dosiahlo 6. rok veku do 31. augusta príslušného kalendárneho roka a nedosiahlo 16. rok veku. 
(5) Zákonný zástupca dieťaťa vo veku plnenia povinného predprimárneho vzdelávania alebo plnenia povinnej školskej dochádzky, ktoré je občanom Ukrajiny a do 31. decembra 2024 začalo vo vzťahu k nemu konanie o poskytnutie dočasného útočiska alebo mu bolo poskytnuté dočasné útočisko, je povinný vykonať všetky potrebné úkony, aby sa dieťa začalo vzdelávať v materskej škole, základnej škole alebo v strednej škole od 1. septembra 2025 
(6) Ak nemožno zaradiť dieťa podľa odseku 3, 4 alebo odseku 5 do materskej školy, základnej školy alebo do strednej školy, riaditeľ tejto školy informuje zákonného zástupcu dieťaťa, obec, v ktorej má dieťa pobyt alebo dočasné útočisko, a príslušný orgán miestnej štátnej správy v školstve, ktorý následne určí školu, v ktorej sa bude odídenec vzdelávať.“ 

POBYT DIEŤAŤA V MATERSKEJ ŠKOLE
Podľa § 24 ods. 6 zákona č. 355/2007 Z. z. v materskej škole môže byť umiestnené len dieťa, ktoré:
„a) je zdravotne spôsobilé na pobyt v kolektíve,
b) neprejavuje príznaky prenosného ochorenia,
c) nemá nariadené karanténne opatrenia.“.
Predprimárne vzdelávanie v materských školách sa uskutočňuje za čiastočnú úhradu okrem o povinné predprimárne vzdelávanie detí. Výška príspevku je 10 eur/ mesiac
S účinnosťou od 1. septembra 2026 upravuje postup materskej školy pri ospravedlňovaní neprítomnosti dieťaťa plniaceho povinné predprimárne vzdelávanie a dieťaťa pokračujúceho v plnení povinného predprimárneho vzdelávania v materskej škole § 144 ods. 9, 10, 12, 13 a 16 až 22 školského zákona:
Zákonný zástupca dieťaťa alebo zástupca zariadenia je povinný dbať o to, aby dieťa dochádzalo do materskej školy pravidelne a včas, ak mu nezabezpečí inú formu vzdelávania podľa školského zákona; dôvody neprítomnosti dieťaťa na výchove a vzdelávaní doloží dokladmi v súlade so školským poriadkom príslušnej materskej školy.
Ak sa dieťa nemôže zúčastniť na výchove a vzdelávaní v materskej škole, jeho zákonný zástupca alebo zástupca zariadenia je povinný oznámiť materskej škole bez zbytočného odkladu príčinu jeho neprítomnosti (§ 144 ods. 9 školského zákona).
Za dôvod ospravedlniteľnej neprítomnosti dieťaťa na výchove a vzdelávaní sa uznáva:
- choroba alebo úraz,
- lekárom nariadený zákaz dochádzky do materskej školy,
- mimoriadne nepriaznivé poveternostné podmienky,
- náhle prerušenie premávky hromadných dopravných prostriedkov,
- mimoriadne udalosti v rodine alebo
- účasť dieťaťa na súťažiach, ak nie sú organizované materskou školou.
Pri neprítomnosti dieťaťa na výchove a vzdelávaní z dôvodu ochorenia alebo úrazu sa podľa § 144 ods. 16 školského zákona naša materská škola postupuje takto (1. PRÍSNEJŠÍ REžIM, 2. miernejší režim):
1. Potvrdenie od lekára sa vyžaduje ak neprítomnosť dieťaťa z dôvodu ochorenia alebo úrazu trvá viac ako 7 po sebe nasledujúcich vyučovacích dní alebo súhrnne počas polroka školského roka viac ako 21 vyučovacích dní!
2.Potvrdenie od lekára sa vyžaduje, ak neprítomnosť dieťaťa z dôvodu ochorenia alebo úrazu trvá viac ako 7 po sebe nasledujúcich vyučovacích dní, alebo súhrnne počas kalendárneho mesiaca viac ako 14 vyučovacích dní, alebo súhrnne počas dvoch po sebe nasledujúcich kalendárnych mesiacov viac ako 21 vyučovacích dní!
*MŠ zodpovedá za pravidelné mesačné zasielanie údajov o počte vyučovacích dní, ktoré dieťa plniace povinné predprimárne vzdelávanie alebo pokračujúce v plnení povinného predprimárneho vzdelávania neabsolvovalo bez ospravedlnenia, formou aktualizačných dávok do centrálneho registra; tieto údaje slúžia aj ako podklad na postup ministerstva školstva podľa § 52 ods. 4 písm. a) zákona č. 321/2025 Z. z. o školskej správe a o zmene a doplnení niektorých zákonov.
Doklady preukazujúce dôvody neprítomnosti nájdete v prílohe č. 3

Ak dieťa v materskej škole počas dňa ochorie, pedagogický zamestnanec zabezpečí jeho izoláciu od ostatných detí, dozor ním poverenou osobou z radov zamestnancov školy a informuje zákonného zástupcu dieťaťa. 
Učiteľka dieťa odmietne prevziať do materskej školy, ak:
· má oči výrazne lesklé alebo červené, s hnisavým výtokom („karpinami“),
· mu z uší vyteká tekutina a je zaschnutá na ušnici, 
· mu z nosa vyteká hustá skalená tekutina, okolie nosa má červené, podráždené,
· má na tvári alebo na končatinách zapálené, hnisajúce miesta a miesta aj s chrastami,
· má intenzívny dusivý kašeľ alebo výrazný vlhký produktívny kašeľ.
Ak dieťa tieto príznaky nemá, učiteľka dieťa od zákonného zástupcu prevezme!!!
[bookmark: _Toc66950851]Zanechanie vzdelávania
Zákonný zástupca dieťaťa, pre ktoré je predprimárne vzdelávanie povinné (vrátane dieťaťa pokračujúceho v plnení povinného predprimárneho vzdelávania), sa nemôže rozhodnúť, že dieťa zanechá predprimárne vzdelávanie. 
Ak sa zákonný zástupca rozhodne, že jeho dieťa zanechá predprimárne vzdelávanie, musí túto skutočnosť oznámiť písomne riaditeľovi materskej školy. 
Dieťa prestane byť dieťaťom danej materskej školy: 
- dňom, ktorý nasleduje po dni, keď riaditeľovi materskej školy bolo doručené písomné oznámenie o zanechaní vzdelávania alebo 
- dňom uvedeným v písomnom oznámení o zanechaní vzdelávania, najskôr však dňom, ktorý nasleduje po dni, keď bolo doručené. 
Ak sa stane, že zákonný zástupca neoznámi (písomne, ani inak) riaditeľovi materskej školy zanechanie predprimárneho vzdelávania svojho dieťaťa a dieťa sa neospravedlnene nezúčastňuje na predprimárnom vzdelávaní, uplynutím 30 dní od jeho poslednej účasti na predprimárnom vzdelávaní prestáva byť dieťaťom príslušnej materskej školy; o tejto skutočnosti urobí riaditeľ materskej školy záznam v osobnom spise a osobný spis dieťaťa uzavrie. 
Upozornenie: O zanechaní predprimárneho vzdelávania materská škola nevydáva žiadne rozhodnutie. Zanechanie predprimárneho vzdelávania riaditeľ materskej školy nahlási do centrálneho registra.




Predčasné skončenie predprimárneho vzdelávania 

(v prílohe č. 14. (manuál: SPRACOVANÉ PODĽA PRÁVNEHO STAVU ÚČINNÉHO OD 1. JANUÁRA 2026 ČÍSLO: 2025/21404-C3700/2025-81044 )
Materská škola o predčasnom skončení predprimárneho vzdelávania, ak nejde o povinné predprimárne vzdelávanie, rozhoduje v správnom konaní, o ktorého začatí je povinný upovedomiť zákonného zástupcu a v ktorom mu je povinný dať možnosť vyjadriť sa k podkladom. Rozhodnúť o predčasnom skončení predprimárneho vzdelávania nemožno, ak ide o dieťa, pre ktoré je predprimárne vzdelávanie povinné, ani v prípade, ak ide o dieťa, ktoré pokračuje v plnení povinného predprimárneho vzdelávania. Podľa § 28d ods. 7 školského zákona materská škola môže rozhodnúť len v taxatívne ustanovených dôvodoch o predčasnom skončení predprimárneho vzdelávania, ak nejde o povinné predprimárne vzdelávanie, a to vtedy ak: a) dieťa sústavne alebo závažným spôsobom porušuje školský poriadok, 
b) zákonný zástupca dieťaťa alebo zástupca zariadenia nedodržiava podmienky predprimárneho vzdelávania dieťaťa určené školským poriadkom, 
c) zákonný zástupca dieťaťa alebo zástupca zariadenia neinformuje materskú školu o zmene zdravotnej spôsobilosti dieťaťa, jeho zdravotných problémoch alebo iných závažných skutočnostiach, ktoré majú vplyv na priebeh výchovy a vzdelávania, 
d) zákonný zástupca dieťaťa alebo zástupca zariadenia bezdôvodne odmietne s dieťaťom absolvovať diagnostické vyšetrenie, ak sa špeciálne výchovno-vzdelávacie potreby dieťaťa prejavia po jeho prijatí do materskej školy, alebo 
e) predčasné skončenie predprimárneho vzdelávania odporučí zariadenie poradenstva a prevencie, všeobecný lekár pre deti a dorast alebo lekár so špecializáciou v inom špecializačnom odbore ako všeobecné lekárstvo alebo zubný lekár. 
Vzhľadom na to, že ide o taxatívny výpočet dôvodov, materská škola nemôže ďalšie dôvody predčasného skončenia predprimárneho vzdelávania upraviť v školskom poriadku. 

Vyhlásenie o bezinfekčnosti
Na rozdiel od potvrdenia o zdravotnej spôsobilosti, ktoré zákonný zástupca predkladá spolu s prihláškou, písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie podľa § 24 ods. 8 zákona č. 355/2007 Z. z., predkladá zákonný zástupca materskej škole až po prijatí dieťaťa do materskej školy, a to: 
- pred prvým vstupom dieťaťa do materskej školy a 
- vždy po neprítomnosti dieťaťa v materskej škole dlhšej ako päť kalendárnych dní. 
Toto písomné vyhlásenie sa v praxi nazýva aj ako „vyhlásenie o bezinfekčnosti“, ktoré podľa § 24 ods. 8 zákona č. 355/2007 Z. z. nesmie byť staršie ako jeden deň.

Vyzdvihnutie dieťaťa z materskej školy 

Splnomocnenou osobou podľa je ktorákoľvek osoba, ktorú zákonný zástupca písomne splnomocní. Na rozdiel od predchádzajúcej právnej úpravy, sa v tomto ustanovení neurčuje dolná hranica veku tejto splnomocnenej osoby. Má sa za to, že zákonný zástupca, plne si vedomý za vlastné dieťa, splnomocní na jeho vyzdvihnutie v nevyhnutnom prípade len osobu, ktorá dokáže zaistiť bezpečnosť aj ochranu zdravia tohto dieťaťa a bezpečne a bez ujmy na zdraví ho privedie domov. Materská škola nesmie od zákonného zástupcu požadovať predloženie overeného plnomocenstva. Ide o slobodné rozhodnutie zákonného zástupcu!!!
Všetky osoby, ktoré zákonný zástupca splnomocní na preberanie dieťaťa z MŠ musia byť uvedené v splnomocnení, ktoré platí vždy v príslušnom školskom roku.
Učiteľka môže odmietnuť prevzatie dieťaťa, ak zistí, že jeho zdravotný stav nie je vhodný na prijatie do materskej školy (zvýšená teplota, dusivý kašeľ, hnisavý výtok z očí a nosa, užívanie antibiotík, voš vlasová, infekčné a prenosné choroby, črevné ťažkosti).
Učiteľka v žiadnom prípade nesmie prevziať od rodiča lieky na preliečenie či doliečenie (ani homeopatické).

[bookmark: _Toc238908636]PREVÁDZKA MŠ

Prevádzka MŠ je celodenná v pracovných dňoch od 6:30 do 16:30 hod, pričom na požiadanie rodičov sa môže dieťaťu zabezpečiť aj poldenná starostlivosť.
telefónne číslo: 0918 625 869
e- mail: zardaovi2019@gmail.com

Riaditeľka materskej školy: 
Mgr. Katarína Szalayová,
mail: Zárda Ovi <Zardaovi2019@gmail.com>
konzultačné hodiny: podľa dohody 

Učiteľka materskej školy: 
.................................................................

Vedúca zariadenia školského stravovania: Silvia Tyúkosová
telefónne číslo: 0950 824 418
úradné dni pre verejnosť: podľa dohody so zákonným zástupcom




Obmedzenie prevádzky oznámi riaditeľka MŠ oznamom spravidla dva mesiace vopred.



Prevádzka materskej školy v čase prázdnin 

V čase letných prázdnin je prevádzka materskej školy prerušená z hygienických dôvodov na štyri týždne. 
V tomto období podľa dispozícií riaditeľky materskej školy vykonávajú nepedagogickí zamestnanci upratovanie a dezinfekciu priestorov materskej školy, hračiek a ostatných prevádzkových priestorov, pedagogickí a ostatní zamestnanci podľa plánu dovoleniek čerpajú dovolenku. 
Prerušenie prevádzky oznámi riaditeľka materskej školy zákonným zástupcom oznamom spravidla dva mesiace vopred. 	
V čase jesenných, vianočných a jarných prázdnin sa na základe prieskumu a písomného záujmu zákonných zástupcov pripraví na prevádzku potrebný počet tried, pedagogických a nepedagogických zamestnancov. Ostatní pedagogickí zamestnanci si v tomto období čerpajú dovolenky a náhradné voľná, nepedagogickí zamestnanci si čerpajú dovolenky a dôkladne sa venujú dezinfekcii priestorov tried, šatní, hygienických zariadení, priestorov kuchyne a školskej jedálne. 
Dočasne prerušená prevádzka materskej školy môže byť aj v prípade závažných dôvodov, ktoré ohrozujú zdravie a bezpečnosť zverených detí alebo môžu spôsobiť závažné škody na majetku

Organizácia tried a vekové zloženie detí
3 - 6 ročné deti
[bookmark: _Toc238908639]
Prevádzka, schádzanie a odchádzanie detí
Deti sa schádzajú od 6.30 do 8,00 hod. 
odchádzajú od 15,30 do 16,30 hod. 



Denný poriadok

	ČAS
	ČINNOSŤ

	 
6:30 – 9:00

	Hry a hrové činnosti podľa výberu detí
Ranný kruh
Komunikácia v štátnom jazyku
Zdravotné cvičenie

	9:00 – 9:30
	Činnosti zabezpečujúce životosprávu: osobná hygiena, desiata

	9:30-10:00
	Vzdelávacia aktivita, zameraná na rozvíjanie vzdelávacích oblastí: 

· Jazyk a komunikácia
· Matematika a práca s informáciami
· Človek a príroda
· Umenie a kultúra,
· Človek a spoločnosť
· Človek a svet práce
· Zdravie a pohyb

	10:00-11:30
	Pobyt vonku- vychádzka, školský dvor, detské ihrisko

	11:30 -14:30
	Činnosti zabezpečujúce životosprávu:
(osobná hygiena, OBED)
ODPOČINOK
· Mladšie deti: odpočinok, spánok s obľúbenou hračkou
· Staršie deti: odpočinok sa postupne skracuje (majú / môžu mať podľa potreby opakovanie a upevňovanie vzdelávacích aktivít, a komunikáciu v štátnom jazyku.)

	14:30- 15:00
	Činnosti zabezpečujúce životosprávu: osobná hygiena. Olovrant

	Do 16:30

	Hry a hrové činnosti podľa výberu detí
 Odchádzanie 





Deti s PPV – odpočinok sa postupne skracuje.  
Majú / môžu mať podľa potreby opakovanie a upevňovanie vzdelávacích aktivít, a komunikáciu v štátnom jazyku. Okrem toho rozvíjajú: JEMNÚ MOTORIKU, PRÍRODOVEDNÚ GRAMOTNOSŤ, DIGITAL. KOMPETENCIE JAZYKOVÚ / PREDČITATEĽSKÚ GRAMOTNOSŤ, BÁDAJÚ/ EXPERIMENTUJÚ,.







Organizácia v spálni
Počas popoludňajšieho oddychu v spálni pedagogická zamestnankyňa dbá na primerané oblečenie detí (pyžamo). Zabezpečí pravidelné vetranie spálne, ktoré neohrozí zdravie detí. 

Posteľná bielizeň: Každom mesiaci si rodič od upratovačky prevezme posteľnú bielizeň 2x. Po opraní a vyžehlení ju rodič v čo najkratšom čase prinesie späť. 
PZ od odpočívajúcich detí neodchádza, individuálne pristupuje k deťom, ktoré nepociťujú potrebu spánku. Odpočinok sa u 5-6 ročných detí postupne skracuje. 
Zmyslom odpočinku je regenerácia psychických a fyzických síl detí. Vo všeobecnosti platí, že žiadne dieťa nemožno nútiť spať, ale každé dieťa, ktoré je do materskej školy prijaté na celodennú výchovu a vzdelávanie, absolvuje aj odpočinok, ako jednu z foriem denných činností. Trvá minimálne 30 minút. Odpočinok vo vekovo heterogénnych triedach sa diferencuje podľa potrieb detí vzhľadom na ich vekové osobitosti a individuálne rozvojové možnosti. 
Najdlhšie odpočívajú, alebo spia 2 – 3-ročné deti (príp. aj 3 – 4- ročné deti). 
U 5 – 6-ročných detí je potrebné citlivo a uvážene pristupovať k jeho uskutočňovaniu. U týchto detí je vhodné odpočinok prispôsobovať individuálnym potrebám dieťaťa. Postupne je možné odpočinok zaraďovať v menšom časovom rozsahu, hlavne netrvať na tom, aby každé dieťa zaspalo!!!! 

Organizácia v šatni
Rodičia majú prístup do šatne. Pri prezliekaní a odkladaní vecí do skrinky vedú rodičia v spolupráci s pedagogickým zamestnancom deti k samostatnosti a poriadkumilovnosti. Za poriadok v skrinkách a estetickú úpravu šatne zodpovedá pedagogický zamestnanec príslušnej triedy, za hygienu a uzamknutie vchodu určený prevádzkový pracovník. (upratovačka)

Organizácia v umyvárni
Každé dieťa má vlastný hrebeň, uterák pohár a zubnú kefku označenú svojou značkou. Za týždennú výmenu uterákov, čistenie hrebeňov, suchú podlahu a hygienu umyvárne zodpovedá prevádzkový pracovník. 
Deti sa v umyvárni zdržiavajú len za prítomnosti pedagogického zamestnanca, kto ich učí základným hygienickým návykom a sebaobsluhe. 
Za celkovú organizáciu pobytu detí v umyvárni, uzatvorenie vody, spláchnutie WC a dodržiavanie príslušných hygienických, zdravotných a bezpečnostných predpisov zodpovedá pedagogický zamestnanec. V rámci sebaobslužných činností sa realizuje čistenie zubov.



Organizácia pri jedle 
Za kvalitu a predpísané množstvo stravy, hygienu a kultúru stravovania zodpovedá vedúca školskej jedálne. Zabezpečuje tiež zisťovanie počtu stravníkov a taktiež zodpovedá za pitný režim, ktorý zabezpečuje v spolupráci s učiteľkami..  
Za organizáciu podávania jedla a výchovno - vzdelávaciu činnosť pri jedle zodpovedajú pedagogickí zamestnanci. Vedú deti k osvojeniu si základných návykov kultúrneho stravovania, maximálne uplatňujú individuálny prístup k deťom. 
Počas jedla nenásilne deti usmerňujú, podľa želania zákonných zástupcov deti prikrmujú. Nenútia ich jesť. 
· Trojročné deti pri jedle používajú lyžicu
· Deti 4-5 ročné vidličku 
· 5-6 ročné deti používajú kompletný príbor

Ak dieťa musí z objektívnych zdravotných dôvodov vylúčiť zo stravy určité potraviny, je zákonný zástupca povinný podať u riaditeľky školskej jedálne žiadosť o výnimku v stravovaní dieťaťa. K žiadosti, ktorá musí obsahovať osobné údaje dieťaťa, prikladá doklad od lekára, na ktorom je stanovená diagnóza a potraviny, ktoré dieťa nesmie jesť.
Časový harmonogram podávania jedla, ktoré sa deťom podáva v jedálni 
	Desiata:
	    Obed:
	Olovrant:.

	9:00
	12:00

	 14:30







*Vyhláška 75/ 2023
Pobyt detí vonku
Pobyt detí vonku sa uskutočňuje v každom počasí. Výnimkou je veľký mráz teploty pod - 10°C, prudký dážď, víchrica, veľké horúčavy a nadmerné znečistenie ovzdušia.
Povinnosťou rodičov je zabezpečiť deťom vhodný odev a obuv. Počas pobytu detí vonku je učiteľka povinná zabezpečiť deťom plnohodnotnú, organizovanú činnosť, venuje deťom zvýšenú pozornosť, dodržiava požiadavky bezpečnosti a ochrany zdravia v zmysle príslušných všeobecne záväzných predpisov, Vyhlášky č.306/2008 Z.z. o materskej škole § 7, v znení vyhlášky č.308/2009 Z.z., zákonom národnej rady SR č.124/2006 Z.z. o bezpečnosti a ochrane zdravia pri práci a o zmene a doplnení niektorých zákonov , pracovným poriadkom a internými pokynmi zást. pre MŠ.
Pobyt vonku obsahuje pohybové aktivity detí, v rámci školského dvora, detského ihriska alebo vychádzky. V jarných a letných mesiacoch sa pobyt vonku upravuje vzhľadom na intenzitu žiarenia a zaraďuje sa 2-krát počas dňa, v dopoludňajších a odpoludňajších hodinách. Pobyt vonku učiteľka premyslí a naplánuje tak, aby bol pre deti zaujímavý a príťažlivý. Neodmysliteľnými činnosťami počas pobytu vonku sú tvorivé aktivity, pohybové hry s loptou a iné pohybové, športové a hudobno-pohybové hry ako aj kreslenie kriedou...
 
Školský dvor
Skôr, než učiteľka začne aktivity na školskom dvore, musí sama skontrolovať bezpečnosť dvora (sklo, pohodené nebezpečné predmety, nerovný terén ...)
 






Vychádzka
Počas pobytu vonku, ktorého súčasťou môže byť aj vychádzka, zodpovedá: jeden učiteľ materskej školy a podľa potreby aj ďalší zamestnanec materskej školy za najviac: 

a) 21 detí triedy pre deti vo veku dva roky až šesť rokov, 
b) 21 detí triedy pre deti vo veku štyri roky až päť rokov a
c) 22 detí triedy pre deti vo veku päť rokov až šesť rokov
! Jeden učiteľ materskej školy a ďalší zamestnanec materskej školy za triedu pre deti: vo veku dva roky až tri roky,  
Na vychádzke sú učiteľky povinné používať dopravný terčík a reflexné prvky aspoň u prvého a posledného dieťaťa. Na vychádzke ide učiteľka posledná, vždy za deťmi. Deti sa držia  vychádzkového lana. Pri prechádzaní cez komunikáciu sa učiteľka dôsledne riadi zásadami ochrany zdravia a bezpečnosti detí. Dáva znamenie zdvihnutou rukou alebo používa zastavovací terč. Vchádza na vozovku prvá a odchádza z nej posledná.

Organizácia krúžkovej činnosti
Krúžková činnosť v MŠ sa realizuje s prihliadnutím na usporiadanie dňa detí. Záujmové krúžky sa realizujú pod vedením pedagogických zamestnancov MŠ alebo lektorov, ktorí sú spôsobilí vykonávať záujmové aktivity detí. Za obsah a kvalitu realizovania krúžkovej činnosti sú zodpovední pedagogickí zamestnanci a kvalifikovaní lektori, ktorí na začiatku školského roka predložia riaditeľke školy na schválenie plán činnosti. Krúžková činnosť sa organizuje na základe informovaného súhlasu zákonného zástupcu s dôrazom na to, že v prípade rozvedených zákonných zástupcov treba súhlas od obidvoch ZZ, alebo podľa toho ako rozhodul súd.



Organizácia ostatných aktivít
Výlet alebo exkurzia sa organizuje na základe plánu práce školy a súhlasu informovaného zákonného zástupcu, najviac na jeden deň s prihliadnutím na bezpečné, hygienické a fyziologické potreby detí a so zabezpečením teplého obeda pre deti.
Pred uskutočnením jednotlivých aktivít pedagogický zamestnanec poverený riaditeľom školy organizačne zabezpečí prípravu a priebeh týchto aktivít vrátane poučenia zúčastnených osôb o bezpečnosti a ochrane zdravia a vyhotoví o tom písomný záznam potvrdený podpisom.
Pred plavecký výcvik sa organizuje na základe záujmu a súhlasu informovaného zákonného zástupcu.


 SANKCIE PRI PORUŠOVANÍ ŠKOLSKÉHO PORIADKU

V prípade, že rodič alebo zákonný zástupca dieťaťa poruší školský poriadok a ani po ústnom upozornení nedôjde k náprave, riaditeľka  mu pošle písomné upozornenie, v ktorom upozorní rodičia alebo zákonného zástupcu na porušovanie školského poriadku.
V prípade nerešpektovania zo strany rodiča alebo zákonného zástupcu, môže riaditeľka MŠ vydať rozhodnutie o prerušení dochádzky dieťaťa do MŠ:
 
Za porušenie školského poriadku sa považuje:
- Zamlčanie skutočnosti o zdravotnom stave dieťaťa,
- Nedodržiavanie pracovnej doby zamestnancov MŠ, resp. času prevádzky MŠ,
 - Ak do 14 dní rodič alebo zákonný zástupca neoznámi dôvod neprítomnosti dieťaťa v MŠ,
 - Ak rodič, alebo zákonný zástupca neuhrádza včas poplatky spojené s čiastočnou úhradou výdavkov MŠ












III.KAPITOLA
Podmienky na zaistenie bezpečnosti a ochrany zdravia detí a ich ochrany pred prejavmi rizikového správania, diskrimináciou alebo násilím

Materská škola je pri výchove a vzdelávaní a pri činnostiach súvisiacich s výchovou a vzdelávaním povinná(zákon č. 245/2008 Z.z., § 153 ods.1 písm.c ):
· Prihliadať na základné fyziologické potreby detí.
· Vytvárať podmienky na zdravý vývin detí a na predchádzanie prejavov rizikového správania,
· Postupovať, ak pedagogický zamestnanec pri posúdení rozvoja vedomostí, zručností a kompetencií dieťaťa, ktorému bolo povolené individuálne vzdelávanie podľa § 28b ods. 2 písm. b) školského zákona, zistí dôvodné podozrenie na výskyt rizikového správania dieťaťa, ktoré môže ohroziť bezpečnosť a zdravie (t. j. že oznámi túto skutočnosť riaditeľovi školy, ktorý navrhne zákonnému zástupcovi vykonanie odbornej činnosti v zariadení poradenstva a prevencie; ak zákonný zástupca do troch mesiacov neinformuje školu o vykonaní odbornej činnosti v zariadení poradenstva a prevencie a že riaditeľ školy oznámi túto skutočnosť orgánu sociálnoprávnej ochrany detí a sociálnej kurately).
· Postupovať, ak zákonný zástupca dieťaťa, ktoré sa v škole preukázane a opakovane dopúšťa prejavov rizikového správania ohrozujúcich bezpečnosť a zdravie ostatných detí alebo zamestnancov školy, neudelí informovaný súhlas na vykonanie odbornej činnosti podpornej úrovne tretieho stupňa alebo štvrtého stupňa v zariadení poradenstva a prevencie alebo škole nepreukáže vykonanie iného obdobného úkonu na riešenie týchto prejavov rizikového správania a nie je postačujúce vykonanie odborných činností podpornej úrovne prvého stupňa alebo druhého stupňa (t. j. že riaditeľ školy oznámi túto skutočnosť príslušnému orgánu sociálnoprávnej ochrany detí a sociálnej kurately a príslušnému regionálnemu úradu; riaditeľ v oznámení sa uvádza opis opakovaných prejavov rizikového správania, vykonané odborné činnosti podpornej úrovne prvého stupňa a druhého stupňa, navrhnutá odborná činnosť a dôvod neudelenia informovaného súhlasu, ak je škole známy).
Ďalej:
· realizovať „ranný filter“, 
· -zaisťovať bezpečnosť a ochranu zdravia detí s osobitným dôrazom na pobyt vonku a vychádzku, 
· poskytovať nevyhnutné informácie na zaistenie bezpečnosti a ochrany zdravia detí,
(Možnosti odbornej pomoci : psychológ, CPPPaP, špeciálny pedagóg.)
· postupovať pri preberaní dieťaťa prejavujúceho známky ochorenia (§ 3 ods. 5 vyhlášky o materskej škole), 
· postupovať v prípade, ak sa u dieťaťa v materskej škole počas dňa prejavia príznaky ochorenia (§ 3 ods. 5 vyhlášky o materskej škole), 
· viesť evidenciu školských úrazov detí, ktoré sa stali počas výchovno-vzdelávacej činnosti a počas aktivít a činností organizovaných školou (vrátane vyhotovovania záznamu o školskom úraze v súlade s metodickým usmernením MŠ SR č. 4/2009-R z 11. februára 2009, ktoré je dostupné tu: https://www.minedu.sk/vnutorne-rezortne-predpisy-vydane-v roku-2009/). Pri úraze zabezpečí učiteľka 1. pomoc a lekárske ošetrenie. PZ o úraze a uskutočnených opatreniach neodkladne informuje riaditeľku, zákonného zástupcu dieťaťa.

V zmysle Dohovoru o právach dieťaťa sú školy a školské zariadenia povinné priebežne monitorovať správanie sa detí a ich zmeny. V prípadoch oprávneného podozrenia na porušovanie ich zdravého osobnostného vývinu bezodkladne zabezpečiť ich aktívnu ochranu a využívať účinné nástroje na predchádzanie, resp. riešenie prvých príznakov problémového alebo agresívneho správania, šikanovania, fyzického alebo psychického týrania, delikvencie, zneužívania návykových látok, sexuálneho zneužívania, prejavov extrémizmu a pod. 
V prípadoch oprávneného podozrenia z ohrozenia mravného vývinu detí je riaditeľka  školy povinná bezodkladne riešiť problém v súčinnosti s druhým pedagogickým zamestnancom, so psychológom, s centrom pedagogicko–psychologického poradenstva a prevencie (CPPPaP). 
V prípadoch nedodržania školou prijatých opatrení na ochranu detí zo strany dieťaťa, resp. jeho zákonného zástupcu sa odporúča, aby riaditeľka konzultovala ďalšie možné opatrenia s odborníkmi z CPPPaP, podľa potreby aj s príslušným pediatrom, odborom sociálnych vecí a rodiny príslušného Úradu práce, sociálnych vecí a rodiny.
Zaistenie bezpečnosti a ochrany zdravia detí:
- elektrické spotrebiče, vypínače, zásuvky a elektrické vedenie musí byť zabezpečené proti možnosti použitia deťmi,
- vetranie miestností sa uskutočňuje len v prítomnosti zamestnanca MŠ,
- zabezpečiť všestrannú starostlivosť o deti počas dňa, nenechať ich ani na chvíľu samé ani počas spánku,
- vyhýbať sa vychádzkam do neznámeho terénu. Na vychádzku sú učiteľky povinné brať zdravotnú tašku prvej pomoci,
- dôsledne dbať, aby deti neprišli do styku s predmetmi, s ktorými by sa mohli poraniť resp. si poškodiť zdravie ( ostré predmety, čistiace prostriedky a pod.),
- učiteľka plne zodpovedá za jej zverené deti do času, pokiaľ ich odovzdá ďalšej pracovníčke, rodičom, resp. nimi poverenej osobe na základe splnomocnenia. Mali by to byť dospelé osoby, ktoré sú potom za dieťa právne zodpovedné a nesmú byť pod vplyvom alkoholu, Týmto úkonom môžu rodičia splnomocniť aj svoje ďalšie dieťa, nie však mladšie ako 10 rokov, no zodpovednosť v plnej miere preberajú na seba.
 



Opatrenia pri prejavoch akútneho ochorenia detí počas pobytu v MŠ vrátane proti epidemiologických opatrení
- Ak dieťa počas dňa ochorie, učiteľka zabezpečí jeho izoláciu od ostatných detí a informuje zákonného zástupcu dieťaťa, respektíve splnomocnenú osobu. - Podľa § 24 ods. 6 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov môže byť v MŠ umiestnené len dieťa, ktoré:
a) je spôsobilé na pobyt v kolektíve,
b) ktoré neprejavuje príznaky prenosného ochorenia,
c) nemá nariadené karanténne opatrenie.

Opatrenia v prípade pedikulózy
Pedikulóza je prenosné ochorenie. Jediným účinným opatrením, ako zamedziť prenášaniu vši: - je týždenná kontrola vlasov detí samotnými rodičmi, pri zistení nálezu
- kontrola vlasov detí v MŠ, aj denne, pri zistení okamžité a dôsledne ošetrenie vlasov dezinfekčným prostriedkom – rodičia, čistenie hrebeňov dezinfekčným prostriedkom 1x týždenne, v prípade nálezu každý deň – upratovačka
Postup, ak sa u dieťaťa MŠ prejavia príznaky prenosného parazitného ochorenia:
- učiteľka, príp. riad. MŠ pri zistení vší u dieťaťa, vylúči toto dieťa z kolektívu,
- upozorní rodičov a zároveň im odporučí vykonať opatrenia.


IV. kapitola
Podmienky zaobchádzania s majetkom materskej školy
Vchody do materskej školy sú zaistené zámkami .V  materskej škole je bez sprievodu zamestnanca materskej školy akýkoľvek pohyb cudzej osoby zakázaný.
Osobné veci si zamestnanci materskej školy odkladajú na určené miesto.
Po ukončení prevádzky materskej školy všetky priestory skontroluje a uzamkne upratovačka.

Majetok materskej školy 
a) Budova je verejnosti sprístupnená v čase od 6.00 hod. do 8.00 hod. a v popoludňajších hodinách v čase od 14.00 hod. do 16.30 hod. Za uzatvorenie a znovu sprístupnenie budovy zodpovedajú upratovačka, učiteľky školy. 
b) Pri sprístupnení budovy školy na základe zvonenia pri vchode, je zamestnanec, ktorý otvorí vchodové dvere povinný skontrolovať, koho a za akým účelom do budovy vpustil. Po budove môže chodiť cudzia osoba len v sprievode zamestnanca školy. 
c) Po ukončení prevádzky MŠ všetky priestory skontroluje (uzatvorenie vodovodných batérií, vypnutie osvetlenia ..) a uzamkne budovu kódovaním prevádzkový zamestnanec. 
d) Mimo prevádzky materskej školy smie do budovy vstúpiť zamestnanec len so súhlasom riaditeľky materskej školy. 

Poškodenie majetku: 
a) Pri každom svojvoľnom poškodení alebo zničení majetku školy sa bude požadovať úhrada od zákonného zástupcu dieťaťa alebo zamestnanca školy, ktorý škodu spôsobil. b) Pokiaľ škoda vznikla nedostatočným dozorom vyučujúcej nad dieťaťom, náhrada škody sa nebude vyžadovať. 
Majetok zamestnancov:
 a) Osobné veci si zamestnanci odkladajú na určené miesto. 
b) Vyšší obnos peňazí si môže zamestnanec uschovať v školskom trezore.

Majetok zákonných zástupcov a detí: 
a) Riaditeľka školy nedoporučuje dávať deťom do materskej školy hračky či predmety vyššej finančnej hodnoty.
b) Zamestnanci materskej školy nezodpovedajú za stratu či poškodenie predmetov z drahých kovov ( náušničky, retiazky, hodinky ) detí prinesených z domácnosti.
c) Zamestnanci školy nezodpovedajú za stratu detského ošatenia či hygienických potrieb, ktoré nie sú riadne označené menom dieťaťa. 


5. KAPITOLA
Štandardy dodržiavania zákazu segregácie
vo výchove a vzdelávaní 


Článok 1
Všeobecná časť

Pri dodržiavaní zákazu segregácie vo výchove a vzdelávaní škola postupuje podľa Štandardov dodržiavania zákazu segregácie vo výchove a vzdelávaní (ďalej len „Štandardy“), ktoré vydáva MŠVVaM SR a ich znenie je súčasťou dodatku školského poriadku. 

Vymedzenie pojmu segregácia - je porušením základných princípov, na ktorých je postavená moderná demokratická spoločnosť: rovnosť, ľudská dôstojnosť a spravodlivosť. Je porušením zásady rovnakého zaobchádzania v zmysle antidiskriminačného zákona, ale aj porušením zásady rovnosti pred zákonom v zmysle Článku 12 Ústavy Slovenskej republiky, podľa ktorého „Ľudia sú slobodní a rovní v dôstojnosti i v právach. Základné práva a slobody sa zaručujú na území Slovenskej republiky všetkým bez ohľadu na pohlavie, rasu, farbu pleti, jazyk, vieru a náboženstvo, politické, či iné zmýšľanie, národný alebo sociálny pôvod, príslušnosť k národnosti alebo etnickej skupine, majetok, rod alebo iné postavenie“. 

Segregácia vo výchove a vzdelávaní - konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpisu a v dôsledku ktorého dochádza alebo by mohlo dôjsť k priestorovému, organizačnému alebo sociálnemu vylúčeniu skupiny detí a žiakov alebo účastníkov výchovy a vzdelávania alebo k ich oddelenému vzdelávaniu okrem vzdelávania poskytovaného v súlade s medzinárodnou zmluvou, ktorou je Slovenská republika viazaná pri uplatňovaní práv národnostných menšín na výchovu a vzdelanie v jazyku príslušnej národnostnej menšiny a pri vytváraní podmienok na vzdelávanie detí so zdravotným znevýhodnením alebo nadaním a žiakov so zdravotným znevýhodnením alebo s nadaním so zohľadnením ich vôle a záujmov a vôle a záujmov ich zákonných zástupcov, ak je účasť na takom vzdelávaní voliteľná a zodpovedá úprave podmienok výchovy a vzdelávania podľa tohto zákona, osobitne pre výchovu a vzdelávanie na rovnakom stupni vzdelania. 

Štandardy sú základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách a školských zariadeniach. Vychádzajú z ustanovení Dohovoru o právach dieťaťa:

- Článok 2 ods. 1: Zabezpečiť práva ustanovené týmto Dohovorom každému dieťaťu nachádzajúcemu sa pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva, politického alebo iného zmýšľania, národnostného, etnického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo zákonných zástupcov. 
- Článok 2 ods. 2: Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny. 
-  Článok 3 ods. 1: Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi. 

- Článok 29 ods. 1: Výchova a vzdelávanie dieťaťa má smerovať k: 

a) rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere; 
b) rozvíjaniu úcty k ľudským právam a základným slobodám a k zásadám zakotveným v Charte Organizácie Spojených národov; 
c) rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram 
d) príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu; 
e) rozvíjaniu úcty k prírodnému prostrediu. 
Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok podľa školského zákona (Zákon č. 245/2008 Z. z., § 153 ods. 

1): 
· výkon práv a povinností žiakov a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy
·  prevádzka a vnútorný režim školy, 
· podmienky na zaistenie bezpečnosti a ochrany zdravia detí a žiakov a ich ochrany pred sociálnopatologickými javmi, diskrimináciou alebo násilím, 
·  podmienky nakladania s majetkom, ktorý škola alebo školské zariadenie spravuje, ak tak rozhodne zriaďovateľ. 


Štandardy dodržiavania zákazu segregácie vo výchove a vzdelávaní definujeme ako Štandardy postojov a hodnôt a Štandardy vyplývajúce z definície segregácie vo výchove a vzdelávaní.

Článok 2
Štandardy dodržiavania zákazu segregácie vo výchove a vzdelávaní

Štandardy postojov a hodnôt 
Základným predpokladom pre úspešné zavedenie štandardov, ktoré zabezpečia proces prevencie, či odstraňovania segregácie vo výchove a vzdelávaní je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde škôl do kontaktu s deťmi. 
Spoločnosť 21. storočia potrebuje občanov, ktorí majú také hodnoty, postoje, schopnosti, poznanie a kritické myslenie, aby mohli fungovať ako demokratickí a interkultúrne kompetentní občania. Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru. 
Deskriptory sú popisy a vysvetlenia týkajúce sa konkrétneho žiadúceho správania všetkých aktérov vo vzdelávaní: 
· Zaobchádzať so všetkými deťmi bez rozdielu s rešpektom, 
· Vyjadrovať úctu všetkým bez rozdielu a vnímať rozmanitosť ako príležitosť a prínos pre školu pri príprave a realizovaní aktivít výchovno-vzdelávacieho procesu. 
· Vyjadrovať druhým ľuďom uznanie ako rovnocenným ľudským bytostiam. 
· Rešpektovať ľudí rôzneho vierovyznania. 
· Rešpektovať ľudí, ktorí majú odlišné politické názory. 
· Prejavovať záujem spoznať presvedčenia, hodnoty, tradície a pohľady druhých ľudí na svet.
·  Dávať priestor druhým ľuďom na vyjadrenie sa. 
· Preukázať prebratie zodpovednosti za svoje skutky. 
· Ospravedlniť sa, pokiaľ niekomu ublížim. 
·  Vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov. 

Štandardy vyplývajúce z definície segregácie vo výchove a vzdelávaní: 
· Škola pri uplatňovaní Štandardov dodržiavania zákazu segregácie vypracuje Plán uplatňovania Štandardov dodržiavania zákazu segregácie vo výchove a vzdelávaní a využíva Metodickú príručku desegregácie vo výchove a vzdelávaní vydanú Ministerstvom školstva, vedy, výskumu a športu SR . 

a) Štandardy priestorovej desegregácie: 
· Do všetkých priestorov školy určených pre deti, je umožnený rovný (nediskriminačný) prístup všetkým deťom a poslucháčom. Materská škola nemá priestory a budovy vyhradené pre jednotlivé skupiny detí vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone. 
· Materská škola v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno-vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom. 
·  Ak má škola v jednotlivých vekových kohortách zastúpenie detí rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie detí týchto skupín. 

b) Štandardy organizačnej desegregácie: 
· Materská škola má nastavenú organizáciu školského vyučovania a denný program tak, aby nedochádzalo k vylučovaniu a neprípustnému oddeľovaniu niektorej skupiny detí. 

▪ Všetky skupiny detí školy majú stanovené rovnaké vzdelávacie štandardy, na základe ktorých pedagogickí zamestnanci, odborní zamestnanci a ďalší zamestnanci vytvárajú učebné plány školského vzdelávacieho programu. Úpravy je možné realizovať len u detí, ktorým to určuje individuálny vzdelávací program, individuálny plán alebo poskytnuté podporné opatrenia. 
▪ Všetky skupiny detí majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu. 

▪ Materská škola využíva všetky dostupné prostriedky, nástroje a metódy, aby umožnila prístup ku vzdelávaniu v maximálnej miere všetkým skupinám detí aj v prípade krízových udalostí v škole. Po ukončení krízovej udalosti je škola povinná realizovať príslušné podporné opatrenia na kompenzáciu prípadných výpadkov vo výchove a vzdelávaní, ktoré nemohli byť v maximálnej miere riešené počas krízovej situácie.

c) Štandardy sociálnej desegregácie 
▪ Materská škola využíva potrebné a dostupné inkluzívne podporné opatrenia na podporu sociálneho začlenenia detí a vytváranie pozitívnej podporujúcej sociálnej klímy v materskej škole, ktorá prispieva k destigmatizácii a odstraňovaniu stereotypov a predsudkov. 
▪ Materská škola organizuje a podporuje programy neformálneho vzdelávania a mimoškolské aktivity smerujúce k vytvoreniu priaznivej sociálnej klímy a interkultúrneho porozumenia v rámci školy medzi deťmi ako aj rodičmi. 
▪ Materská škola prijíma, vzdeláva a vychováva všetky skupiny detí podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone. 
▪ V materskej škole neexistujú procesy, postupy a usporiadania (ani na úrovni tried), ktoré vylučujú alebo neprípustne oddeľujú skupiny detí na základe akéhokoľvek chráneného dôvodu uvedeného v antidiskriminačnom zákone. 
▪ Materská škola umožňuje všetkým skupinám detí, aby sa pre napĺňanie a rozvoj svojho potenciálu zapájali do aktivít a súťaží, ktoré sama organizuje, alebo sú škole sprostredkované, a aktívne ich k tomu motivuje a podporuje. 
▪ Materská škola pri hodnotení detí nekoná diskriminačne len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona.



Článok 3
Záverečné ustanovenie

Plán uplatňovania štandardov dodržiavania zákazu segregácie je vypracovaný ako samostatný dokument pod názvom: Vnútorná smernica č. 1/2026.


ZÁVEREČNÉ USTANOVENIA

Školský poriadok materskej školy je prístupný na verejne prístupnom mieste v materskej školy - na chodbe a na web stránke MŠ.
Riaditeľ MŠ preukázateľným spôsobom s ním oboznámi zamestnancov MŠ– na pracovnej porade, a deti a o jeho vydaní a obsahu informuje zákonných zástupcov detí – na schôdzi rodičovského združenia. 
Zamestnanci MŠ a zákonný zástupcovia detí svojim podpisom potvrdia, že s ním boli oboznámení a budú ho plne rešpektovať.
Každý je povinný dbať na dodržiavanie školského poriadku a porušenia riešiť v súlade s ním.
Školský poriadok materskej školy je spracovaný v súlade so zákonmi:
· č.245/2008 Z. z. o výchove a vzdelávaní (školský zákon) a o zmene a doplnení niektorých zákonov,
· č. 321/2025 Z.z. o školskej správe a o zmene a doplnení niektorých zákonov
· č.  305/2025 Z.z. o sociálnoprávnej ochrane detí a o sociálnej kuratele
· č. 365/2024 Z.z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov
· č. 541/2021 Z.z. o materskej škole v znei vyhlášky MŠVVaŠ SR č. 341/2023 Z.z. (vyhláška o materskej škole)
· metodické usmernenie MŠ SR č. 4/2009-R z 11. 02.2009
· na základe meteriálu – Spracované podľa právneho stavu účinného od 1. januára 2026 Číslo: 2025/21404-C3700/2025-81044




POPISOVÝ HÁROK

Svojim podpisom prehlasujem, že som sa (preukázateľne) oboznámil/(a) so školským vzdelávacím poriadkom: 

	Mgr. Katarína Szalayová Zililiziová 
	Riaditeľka MŠ
	

	Bc. Klaudia Nagyová
	Pedagogický zamestnanec MŠ
	

	Gabriela Szarková
	Pedagogický asistent
	

	Zuzana Szutyányiová
	Nepedag. zamestnanec MŠ
	

	Mária Járóová
	Nepedag. zamestnanec MŠ
	





 Schválenie školského poriadku

Podpísaný predstavitelia Materskej školy s vyučovacím jazykom maďarským – Óvoda, Tešedíkovo 153 - Pered ako i rodičovského združenia a rady školy schvaľujeme školský poriadok Materskej školy s vyučovacím jazykom maďarským – Óvoda , Tešedíkovo 153 – Pered.





Podpis predsedu rodičovského združenia:		...................................................	



Podpis predsedu rady školy:		...................................................	










Predstavitelia rodičovského združenia  

Svojím podpisom potvrdzujem, že som sa oboznámila s obsahom školského vzdelávacieho poriadku Materskej školy s vyučovacím jazykom maďarským – Óvoda, Tešedíkovo 153 – Pered.
	Meno zákonnéhoha zástupcu 
	

	1. 
	

	2. 
	

	3. 
	

	4. 
	

	5. 
	

	6. 
	

	7. 
	

	8. 
	

	9. 
	

	10. 
	

	11. 
	

	12. 
	

	13. 
	

	14. 
	

	15. 
	

	16. 
	

	17. 
	

	18. 
	

	19. 
	

	20. 
	

	21. 
	

	22. 
	

	23. 
	




Príloha:

1. Doklad o zriaďovateľom schválený čas prevádzky MŠ 
2. [bookmark: _Toc63755155][bookmark: _Toc66950899][bookmark: priloha18][bookmark: priloha19]Písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie – vzor vyhlásenia o bezinfekčnosti


Príloha č.1: Doklad o zriaďovateľom schválený čas prevádzky MŠ 




                                  PREVÁDZKY MŠ 



Prevádzka MŠ je celodenná v pracovných dňoch od 6:30 do 16:30 hod, pričom na požiadanie rodičov sa môže dieťaťu zabezpečiť aj poldenná starostlivosť.




V...................................... 	

dňa: ......................................



Schávila : ..........................................................
Mgr. Ildikó Agócs Kőrösi 
(Zriaďovateľ MŠ )


Príloha č.2: 

Vyhlásenie o bezinfekčnosti

Vyhlasujem, že dieťa
Meno a priezvisko: .....................................................
Dátum narodenia: .....................................................
Bydlisko: ..................................................... nejaví známky akútneho ochorenia a regionálny úrad verejného zdravotníctva ani ošetrujúci lekár nenariadil tomuto dieťaťu karanténne opatrenie (karanténu, zvýšený zdravotný dohľad alebo lekársky dozor).
Nie je mi známe, že by dieťa alebo osoby, ktoré s ním žijú v spoločnej domácnosti, prišli v priebehu posledných 14 dní do styku s osobou chorou na prenosné ochorenie.
Som si vedomá(ý) právnych následkov v prípade nepravdivého vyhlásenia.
Vyhlásenie robím v súlade so zákonom č. 355/2007 Z. z. o ochrane, podpore a rozvoji verejného zdravia.
V ............................................. dňa .............................
Podpis zákonného zástupcu: .....................................................








Príloha č. 3 
MŠ s VJM- Óvoda, Tešedíkovo153, Pered
Časť A. 

Potvrdenie  lekára na ospravedlnenie neprítomnosti dieťaťa z dôvodu ochorenia alebo úrazu
 

Meno a priezvisko dieťaťa: ..........................................................................................

Školský rok 20 ..../ 20 .... 

Neprítomnosť z dôvodu ochorenia	od ....................................... do ......................................

  	od ...................................... do .......................................

Predloženie potvrdenia od lekára sa vyžaduje z dôvodu, že: *

a) neprítomnosť dieťaťa z dôvodu ochorenia alebo úrazu trvala viac ako 7 po sebe nasledujúcich vyučovacích dní,
b) neprítomnosť dieťaťa z dôvodu ochorenia alebo úrazu presiahla počet vyučovacích dní v sledovanom období podľa príslušného režimu ospravedlňovania,
c) materská škola vyžaduje lekárske potvrdenie o chorobe podľa § 144 ods. 13 školského zákona v odôvodnenom prípade (opakovaná neprítomnosť dieťaťa).

Sledovaným obdobím podľa písmena b) je polrok školského roka, kalendárny mesiac alebo dva po sebe nasledujúce kalendárne mesiace podľa režimu ospravedlňovania.

.................................................................................
meno, priezvisko a podpis riaditeľa materskej školy 

Časť B. (vyplní lekár)

Názov a adresa zdravotníckeho zariadenia:

.................................................................................................................................................


Potvrdzujem, že dieťa bolo v období     od ........................... do ...........................   choré.


Dátum vystavenia potvrdenia: ....................................
..............................................
podpis a pečiatka lekára

* Relevantnú možnosť vyznačí materská škola













Oznámenie o režime, podľa ktorého materská škola postupuje pri ospravedlňovaní neprítomnosti dieťaťa z dôvodu ochorenia alebo úrazu 


Materská škola: ...............................................................

Školský rok: .................................................................

Oznámenie zákonným zástupcom a zástupcom zariadení

Materská škola oznamuje zákonným zástupcom detí a zástupcom zariadení, že pri ospravedlňovaní neprítomnosti dieťaťa plniaceho povinné predprimárne vzdelávanie z dôvodu ochorenia alebo úrazu  postupuje od .................................. v

☐ prísnejšom režime ospravedlňovania podľa § 144 ods. 12 školského zákona,
☐ miernejšom režime ospravedlňovania podľa § 144 ods. 16 školského zákona.
Materská škola označí režim ospravedlňovania, v ktorom aktuálne postupuje.

Prísnejší režim ospravedlňovania
Ak materská škola postupuje v prísnejšom režime ospravedlňovania, potvrdenie od lekára sa nevyžaduje, ak neprítomnosť dieťaťa z dôvodu ochorenia alebo úrazu trvá:
a) najviac 7 po sebe nasledujúcich vyučovacích dní, a zároveň
b) súhrnne počas polroka školského roka najviac 21 vyučovacích dní.
Ak neprítomnosť dieťaťa z dôvodu ochorenia alebo úrazu  presiahne uvedený rozsah vyučovacích dní, materská škola vyžaduje potvrdenie od lekára.

Miernejší režim ospravedlňovania
Ak materská škola postupuje v miernejšom režime ospravedlňovania, potvrdenie od lekára sa nevyžaduje, ak neprítomnosť dieťaťa z dôvodu ochorenia alebo úrazu trvá:
a) najviac 7 po sebe nasledujúcich vyučovacích dní, a zároveň
b) súhrnne počas kalendárneho mesiaca najviac 14 vyučovacích dní, a zároveň
c) súhrnne počas dvoch po sebe nasledujúcich kalendárnych mesiacov najviac 21 vyučovacích dní.
Ak neprítomnosť dieťaťa z dôvodu ochorenia alebo úrazu  presiahne uvedený rozsah vyučovacích dní, materská škola vyžaduje potvrdenie od lekára.


V .................................. dňa ..................................

...............................................................
meno, priezvisko a podpis riaditeľa materskej školy

Vzor slúži ako pomôcka pre materské školy; materská škola ju môže primerane upraviť podľa svojich podmienok a podľa režimu, v ktorom postupuje pri ospravedlňovaní neprítomnosti dieťaťa z dôvodu ochorenia.

